Tanda-tanda Penderaan Fizikal

Penderaan fizikal adalah dengan sengaja menyakiti individu untuk menyebabkan kecederaan, lebam, patah tulang, luka atau terbakar. Jika berlaku berulang kali, ia bukanlah satu kemalangan. Mangsa penderaan mungkin tidak mahu memberitahu anda bahawa mereka didera, mungkin disebabkan rasa malu atau takut. Adalah amat penting untuk mengenal pasti tanda-tanda penderaan fizikal untuk membantu individu yang anda sayangi.

Siapa boleh menjadi mangsa penderaan?

Sesiapa sahaja, pada sebarang peringkat usia boleh menjadi mangsa penderaan fizikal. Kebanyakan mangsa adalah kanak-kanak, tetapi, individu dewasa dan lebih berusia juga boleh menderita akibat penderaan.

Pertubuhan Kesihatan Dunia (WHO) menganggarkan 25% hingga 50% kanak-kanak dilaporkan menjadi mangsa penderaan fizikal. Mereka terdedah kepada penderaan kerana kebiasaannya pendera tersebut adalah individu seperti ibu bapa, guru atau ahli keluarga.

Mangsa penderaan domestik
 selalu berisiko menjadi mangsa penderaan fizikal. Mereka biasanya wanita yang mempunyai tahap keyakinan diri dan harga diri yang rendah. Ini disebabkan oleh bagaimana pendera, biasanya suami, membuat mereka merasakan sebegitu.

Ia biasanya kurang disedari, tetapi individu lebih berusia juga cenderung menjadi mangsa penderaan fizikal. Mereka termasuk nenek, datuk, makcik dan pakcik.

Tanda penderaan fizikal

Untuk membantu mangsa penderaan, anda harus mengenal pasti tanda-tandanya. Berikut adalah beberapa tanda dan simptom yang boleh anda lihat:

Luka

Lebam

Terbakar

Tanda cengkaman

Mata lebam

Pola kecederaan luar biasa, kerap berulang alik ke bilik kecemasan

Keadaan fizikal: sakit kepala, sakit perut dan sakit belakang

Walaupun tanda kecederaan fizikal adalah jelas kelihatan, kebanyakan mangsa akan cuba menutup kecederaan tersebut untuk melindungi pendera dan tidak mahu memberitahu sesiapa mengenai penderitaan yang dihadapi.

Selalunya ia disebabkan rasa takut kepada penderita dan berasa malu tentang penderaan yang berlaku. Adalah penting untuk mengetahui bahawa penderaan fizikal bukanlah satu perkara yang baik untuk sesiapa, penderaan yang berlaku tidak pernah menjadi kesalahan mangsa, ini kerana ramai mangsa merasa bahawa penderaan yang berlaku disebabkan kesalahan yang dilakukan mereka.

Bukan semua simptom melibatkan fizikal, tetapi pola perubahan tingkah laku juga boleh dianggap sebagai penderaan fizikal. Antara simptomnya adalah seperti:

Kemarahan, ancaman, cubaan untuk menakut-nakutkan oleh pendera

Pengerakan mangsa terbatas. Pendera mungkin menghalang mangsa dari pergi kerja atau sekolah

Ada had akses kewangan kepada mangsa. Mangsa biasanya tidak memiliki duit

Cemburu dan sifat mengongkong yang melampau terhadap mangsa

Terdapat jarak waktu antara masa kecederaan dengan masa mendapatkan rawatan. Ini mungkin disebabkan mangsa tidak dapat keluar rumah untuk mendapatkan rawatan atau merasa malu disebabkan penderaan

Mangsa tidak dapat menghadiri rawatan perubatan seperti tidak hadir temu janji hospital atau tidak dapat mengambil ubatan berikutan masalah kewangan

Mangsa takut untuk tidak bersetuju dengan penderanya

Pendera menyakiti individu lain atau binatang yang wujud dalam kehidupan mangsa

Selain simptom fizikal yang boleh dilihat oleh individu luar, terdapat tanda penderaan fizikal lain, mungkin tidak terlalu berat, tetapi boleh memberikan masalah yang teruk. Antara tanda pendera yang tidak dapat anda lihat adalah seperti:

Mengasingkan diri dari kehidupan sosial dan komuniti

Kemurungan

Ketakutan

Rungutan masalah kesihatan seperti sakit kepala kronik, keletihan atau sakit perut

Kesakitan pada bahagian pinggul, faraj atau saluran air kencing

Kehamilan yang tidak diingini, kekurangan penjagaan pra-kehamilan, dan kebersihan

Masalah seksual

Gangguan bipolar

Kegelisahan, termasuk serangan panik,
gangguan tekanan selepas trauma (PTSD)

Gangguan tidur

Gangguan pemakanan

Penyalahgunaan alkohol atau ubatan

Kesan penderaan fizikal

Kesan penderaan fizikal adalah lebih dari kesan fizikal semata. Ia boleh mendatangkan kerosakan kepada emosi dan menyakitkan. Kesan jangka masa panjang adalah melibatkan faktor fizikal dan psikologi.

Kesan fizikal jangka masa panjang

Jika seseorang individu mengalami kecederaan yang berulang untuk satu tempoh yang lama, ia berisiko untuk menyebabkan masalah kesihatan yang serius, seperti arthritis, sindrom kesakitan kronik atau kerosakan otak. Terdapat juga risiko penyakit jantung, tekanan darah tinggi yang disebabkan persekitaran yang mendatangkan tekanan

Jika mangsa merupakan seorang wanita hamil, penderaan fizikal boleh menyebabkan kelahiran pra-matang, bayi akan lahir dengan berat yang rendah atau mungkin menyebabkan keguguran. Kanak-kanak yang menjadi mangsa penderaan fizikal boleh menghadapi masalah kerosakan otak atau mata.

Kesan psikologi jangka masa panjang

Impak dari kesan ini boleh bertahan lama. Mangsa mungkin menderita akibat gangguan mental seperti kemurungan, kegelisahan, atau gangguan tekanan selepas trauma (PTSD). Penderaan fizikal juga boleh menyebabkan masalah tingkah laku dan kemahiran sosial yang lemah. Kesan lain yang mungkin dihadapi adalah perasaan rendah diri dan risiko untuk menghadapi masalah gangguan pemakanan. Ada masanya, kesan mental ini boleh menyebabkan kecederaan diri atau penyalahgunaan alkohol dan ubatan.

Bagaimana anda boleh membantu?

Selalunya, mangsa penderaan fizikal tidak mahu anda mengetahui bahawa wujudnya masalah. Mereka mungkin malu, takut atau merasakan mereka layak didera. Jika anda mengesyaki individu yang rapat dengan anda mungkin didera secara fizikal, anda perlu mengambil tindakan.

Cara terbaik adalah mula untuk memulakan perbualan secara peribadi dengan individu yang anda sayangi apabila ketiadaan penderanya. Katakan kepada mereka mengenai kebimbangan anda dan biarkan mereka sedar bahawa anda sentiasa menyokong mereka. Ada masanya mereka mengambil masa untuk bersedia menerima campur tangan anda.

Jika anda merasakan individu yang anda sayangi berada dalam keadaan bahaya, anda harus menghubungi pihak berkuasa yang boleh memberikan lebih banyak bantuan. Ada masanya, keadaan seperti ini dapat mengeluarkan mangsa dari situasi bahaya. Dapatkan bantuan dan pandangan doktor jika mereka mungkin boleh merujuk anda kepada kumpulan sokongan untuk berbincang mengenai penderaan fizikal.

Penderaan fizikal boleh menyebabkan kerosakan sama ada secara fizikal atau mental. Anda boleh membantu dengan mengenal pasti tanda dan mengambil tindakan. Mengabaikannya hanya mendatangkan lebih banyak mudarat daripada kebaikan.

Hello Health Group
 tidak menyediakan nasihat perubatan, diagnosis atau rawatan.


Pil Perancang Untuk Lelaki - Adakah Sudah Wujud Atau Masih Dalam Kajian?

Mungkin selepas ini, bukan hanya si isteri yang perlu fikir kaedah kontrasepsi kerana pil perancang keluarga lelaki untuk si suami sedang dikaji dan dicipta.

Persolannya, adakah ia sudah wujud atau masih dalam kajian? Jom teruskan membaca artikel!

Seks & kaedah perancang keluarga

Semua pasangan pasti akan melakukan hubungan intim kerana ia adalah fitrah semula jadi kelahiran manusia yang berpasang-pasangan.

Pun begitu, tidak semua lelaki atau wanita yang berpasangan itu sudah bersedia dan bersetuju untuk mempunyai anak bersama-sama.

Disebabkan itu, pelbagai kaedah perancang keluarga perlulah dipraktikkan ketika sedang hangat bersenggama.

Antara kaedah yang paling mudah dan cepat untuk digunakan adalah dengan
penggunaan kondom baik untuk lelaki mahupun wanita
.

Selain itu, wujud pelbagai lagi kaedah kontraseptif yang lain seperti penggunaan IUCD,
pembedahan vasektomi
 serta yang paling berkesan iaitu pengambilan pil perancang keluarga.

Pil perancang keluarga adalah senjata wanita?

Buat anda yang mungkin belum tahu, pil perancang berfungsi untuk mencegah kehamilan dan jangan risau untuk mengambilnya kerana ia adalah selamat.

Khas buat kaum Hawa, ia berfungsi dengan cara menghalang ovulasi berlaku pada tubuh badan seorang wanita.

Dengan itu, maka tiada ovum yang boleh disenyawakan dengan sperma lelaki lantas menghalang kehamilan berlaku.

Dalam pada itu, pil ajaib ini juga akan menyebabkan serviks mengeluarkan lendir atau mukus yang tebal sekali gus menyukarkan sperma melepasi untuk masuk ke dalam ovari.

Kebanyakan pil jenis kombinasi akan hadir dalam bentuk pek untuk 21 hari atau pek untuk 28 hari meskipun wujud dalam pelbagai jenis dan jenama.

Satu pil perlu diambil pada masa yang sama setiap hari dalam tempoh sebulan dan wanita akan mengalami haid apabila anda berhenti mengambil pil kontraseptif ini.

Sekiranya anda terlupa atau terlepas untuk mengambil pil
, anda mungkin tidak akan dilindungi daripada kehamilan dan memerlukan kaedah kontraseptif tambahan.

Antara teknik yang boleh dilakukan adalah dengan penggunaan kondom, pancut luar atau elak melakukan seks buat seketika.

Namun sila pastikan anda telah berbincang dengan doktor pakar terlebih dahulu sebelum membuat keputusan untuk mengambil pil ini bagi mengelak kesan sampingannya okay!

Lelaki juga ada pil perancang keluarga?

Dalam hal perhubungan yang membabitkan kesuburan dan kehamilan, kebiasaannya golongan wanita pasti akan dipersalahkan bukan?

Pun begitu, perkara sebegini tidak harus diteruskan dan wajar dihentikan kerana golongan lelaki juga perlu bersama bertanggungjawab!

Baiklah, sekarang kita berbalik semula kepada persoalan utama kajian ini iaitu sama ada pil perancang keluarga lelaki sudah wujud atau masih dalam kajian lagi.

Jawapannya adalah ia masih belum wujud dan masih memerlukan kajian lanjutan sebelum pil perancang keluarga lelaki ini berada dalam pasaran.

Namun pada tahun 2019, pil kontraseptif untuk golongan lelaki ini dikatakan telah melepasi ujian klinikal lantas mewujudkan harapan yang baharu.

Menurut kajian yang diterbitkan dalam The Journal of Clinical Endocrinology and Metabolism, pil ini dikenali dengan nama Dimethandrolone undecanoate (DMAU).

Dalam pada itu, ia mengandungi 2 hormon – follicle-stimulating hormone (FSH) dan luteinizing hormone (LH) yang boleh menurunkan kadar penghasilan hormon testosteron dan sperma tanpa mengakibatkan
 simptom testosteron rendah dalam tubuh badan (low-T)
.

Dalam erti kata yang lebih mudah, tiada sebarang kesan sampingan yang akan dihadapi lelaki jika ambil pil perancang ini di samping membantu mencegah kehamilan pasangan.

Ia masih dalam kajian, harapan masih cerah!

Kajian tersebut dijalankan dengan menggunakan 82 orang lelaki berusia 18 ke 50 tahun sebagai subjek dan diberikan pil ajaib ini selama 28 hari.

Hasilnya, didapati bahawa majoriti mereka mempunyai kadar testosteron, FSH dan LH yang rendah selepas mengambil pil berdos 400 mg ini.

Ini bermakna, kajian ini mungkin ada harapan namun masih memerlukan masa yang lebih lama sebelum ia mula dikeluarkan di pasaran untuk digunakan oleh setiap lelaki di luar sana.

Jadi, sila bersabar dan
gunakan kaedah kontraseptif sedia ada
 untuk sama-sama mencegah kehamilan!

Gunakan kaedah perancang keluarga sedia ada

Konklusinya, pil ini masih lagi dalam kajian lanjutan dan memerlukan masa sebelum anda benar-benar dapat menggunakannya.

Dalam masa itu, sila gunakan kaedah perancang keluarga sedia ada selepas berbincang dengan doktor akan kontraseptif yang sesuai.

Antara yang boleh dan mudah untuk digunakan oleh semua orang adalah:

Kondom lelaki

Kondom wanita

Kaedah pancut luar

Elak buat seks ketika subur

Selain 4 teknik kontraseptif yang asas ini, kalian juga mungkin mahu cuba kaedah yang lebih rumit namun memerlukan bantuan pakar seperti:

Pemasangan IUCD

Pembedahan vasektomi

Pengambilan pil perancang untuk wanita

Untuk mengetahui kaedah perancang keluarga terbaik untuk anda, sila berkonsultasi dengan doktor terlebih dahulu ya?


Elak Muncul Kluster Mekah Global, Bakal Jemaah Haji WAJIB Ambil Vaksin Bermula Tahun Ini

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Bagi mereka yang belum lagi berpeluang menunaikan haji di Mekah, perlu diketahui bahawa anda diwajibkan mengambil vaksin haji sebelum ke sana.

Terbaharu, Kerajaan Arab Saudi telah mewajibkan bahawa jemaah haji akan datang mesti mengambil vaksin COVID-19 selain vaksin meningitis.

[covid_19]

Kerajaan Arab Saudi wajibkan vaksin COVID-19 sebagai salah satu vaksin haji

Pada awal tahun ini, Kementerian Kesihatan Arab Saudi telah menetapkan syarat baharu bahawa jemaah haji wajib
mengambil vaksin COVID-19 sebelum boleh menunaikan haji.

Malah, permit menunaikan haji tidak akan dikeluarkan oleh Kerajaan Arab Saudi jika seseorang
 itu tidak mendapatkan suntikan COVID-19.

Penetapan ini akan bermula pada musim haji tahun 2021 bagi mereka yang terpilih untuk menunaikan haji.

Syarat dan prosedur yang lebih terperinci akan dikeluarkan oleh Kerajaan Arab Saudi kelak.

Jenis vaksin haji yang perlu diambil oleh jemaah haji

Hasil daripada keputusan yang telah dibuat oleh Kerajaan Arab Saudi itu menjadikan jumlah vaksin haji yang wajib diambil kepada dua jenis vaksin.

Vaksin tersebut ialah vaksin COVID-19 dan vaksin meningitis.

Bagi vaksin meningitis,
ia telah diwajibkan kepada jemaah haji bagi mengelakkan penyakit meningitis.

Meningitis adalah keadaan di mana berlakunya keradangan pada cecair dan juga membran yang berada pada otak dan saraf tunjang.

Meningitis boleh berpunca daripada jangkitan virus, bakteria atau kulat.

Sesetengah jangkitan meningitis boleh sembuh seperti biasa, namun ia juga boleh menyebabkan kematian terutamanya kepada golongan yang berisiko tinggi.

Bagi jemaah haji, vaksin meningitis perlu diambil dalam tempoh tidak melebihi tiga tahun dan tidak kurang 10 hari sebelum bertolak ke Arab Saudi.

Ini kerana perlindungan atau imuniti yang diberikan melalui vaksin meningitis boleh bertahan selama dua tahun sahaja.

Selain dua jenis vaksin yang diwajibkan ini, Kementerian Kesihatan Malaysia turut menyarankan kepada bakal jemaah haji untuk mengambil beberapa suntikan vaksin yang lain.

Antara suntikan vaksin tambahan yang disarankan ialah vaksin influenza
 dan
vaksin pneumokokus.

Vaksin influenza disyorkan untuk diambil dalam tempoh sebulan sebelum bertolak ke tanah suci.

Ia adalah satu suntikan yang selamat, namun tidak disarankan untuk mereka yang mempunyai alahan terhadap telur.

Suntikan influenza sangat disarankan kepada mereka yang mempunyai masalah asma, penyakit buah pinggang, penyakit paru-paru dan diabetes.

Suntikan ini boleh memberikan perlindungan daripada flu selama satu tahun.

Vaksin pneumokokus pula amat disarankan kepada bakal jemaah haji yang berumur 50 tahun dan ke atas.

Ia juga disyorkan kepada mereka yang mempunyai masalah asma, penyakit buah pinggang, penyakit paru-paru serta diabetes.

Vaksin ini boleh melindungi jemaah haji daripada jangkitan paru-paru yang teruk dan ia memberikan perlindungan selama lima tahun.

Artikel berkaitan:

Mengapa jemaah perlu mengambil vaksin-vaksin ini?

Banyak sebab mengapa kesemua jemaah haji dari seluruh dunia diwajibkan untuk mengambil vaksin COVID-19 dan vaksin meningitis.

Tatkala pandemik COVID-19 masih belum surut ini, pengambilan vaksin amat diperlukan bagi mengelakkan penyebaran virus tersebut pada skala yang lebih besar.

Perlu diketahui bahawa ibadah haji merupakan perhimpunan keagamaan terbesar di dunia dan dihadiri oleh kesemua penganut Islam dari seluruh dunia.

Sekiranya langkah pencegahan penularan wabak COVID-19 tidak diambil, ia boleh menjadi
hotspot
 penyebaran COVID-19 ke lokasi lain pula.

Tidak mustahil sekiranya negara yang hanya memiliki jangkitan yang sedikit, boleh mengalami gelombang jangkitan baharu selepas rakyatnya pulang daripada menunaikan haji.

Oleh itu, vaksin COVID-19 sangat diperlukan pada masa ini.

Pada tahun ini, berkemungkinan sejenis pasport digital akan digunakan sebagai tanda pengesahan individu yang telah menerima dos suntikan vaksin COVID-19 yang lengkap.

Baca juga:

Program Imunisasi COVID-19 Kebangsaan Sudah Tiba! Rujuk Jadual Vaksin Di Sini

Betul Ke Vaksin COVID-19 Boleh Sebabkan Kesan Sampingan Kekal?

Begitu juga dengan pengambilan vaksin meningitis, ia ada kaitannya dengan keadaan di Arab Saudi itu sendiri.

Arab Saudi merupakan lokasi di mana anda mudah terdedah untuk mendapat jangkitan meningitis.

Apabila ibadah haji bermula, kesemua jemaah haji akan hadir ke Mekah termasuklah penduduk-penduduk dari negara-negara
meningitis belt
.

Meningitis belt
merujuk kepada kawasan di mana wabak meningitis sering berlaku di kawasan sub-sahara Afrika seperti Ethiopia dan Senegal.

Oleh sebab itu, untuk menghalang penularan meningitis yang mungkin dibawa pulang oleh jemaah haji, maka vaksin meningitis amat diperlukan kerana ia boleh mencegah penyakit ini sehingga 90%.

Kewajipan vaksin haji pada waktu yang tepat

Keputusan mewajibkan dua jenis vaksin haji berserta saranan beberapa jenis vaksin lain adalah untuk mencegah penularan penyakit.

Kita tidak mahu jika jemaah haji yang pulang dari Mekah pula yang akan menjadi pencetus kepada gelombang baharu wabak COVID-19 di peringkat global.

Sememangnya, langkah yang dilaksanakan oleh Kerajaan Arab Saudi amat tepat pada masanya sebagai satu langkah pencegahan yang ampuh.

Selain suntikan vaksin, jemaah haji pada tahun ini juga mungkin akan menunaikan haji dengan norma baharu dengan penjarakan fizikal.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Cara Mencegah Parut Jerawat

Jerawat adalah keadaan kulit yang sangat biasa yang boleh menjejaskan ramai remaja dan sebilangan orang dewasa. Semua jenis jerawat boleh meninggalkan cela lama selepas jerawat telah hilang. Parut jerawat menjejaskan penampilan kulit licin dan boleh membuatkan sesetengah orang berasa malu. Walau bagaimanapun, terdapat cara untuk mencegah parut jerawat dan memastikan kulit anda licin, sihat dan tidak bercela dengan menggunakan rawatan sampingan berguna dan mudah dibuat di rumah.

Aloe Vera

Aloe Vera adalah herba hebat yang bukan sahaja membantu membaiki tisu rosak tetapi juga mempercepatkan proses penyembuhan. Anda disyorkan untuk menggunakan gel segar daripada daun Aloe Vera berbanding menggunakan produk yang mengandungi Aloe Vera.

Ambil daun Aloe Vera dan kupas bahagian luar yang hijau. Kemudian, anda akan melihat gel di dalamnya. Keluarkan gel ini untuk disapukan pada parut anda. Anda boleh mencuci selepas kira-kira setengah jam. Anda perlu melakukan proses ini untuk beberapa hari untuk melihat hasilnya.

Bukan sahaja parut jerawat anda akan hilang, tetapi juga kulit anda akan mula bersinar dan menjadi lebih tegang. Walau bagaimanapun, Aloe Vera kadangkala boleh menyebabkan kerengsaan, tetapi tidak terlalu teruk.

Minyak kelapa

Minyak kelapa ini adalah salah satu pelembap semula jadi terbaik untuk kulit, membantu mencerahkan kulit dan menghilangkan parut jerawat.

Ambil satu perempat sudu teh minyak kelapa dalam tapak tangan anda dan biarkan ia larut kepada suhu badan. Kemudian, gunakan hujung jari anda untuk sapukan minyak ke bahagian kulit yang terjejas dan biarkan ia meresap masuk. Tidak ada sebab untuk membasuh minyak kelapa memandangkan vitamin dan lemak sihat yang terkandung di dalamnya dapat meningkatkan kesihatan kulit anda jika dibiarkan pada kulit.

Anda juga boleh membiarkannya menyerap ke dalam kulit kira-kira 30 minit dan selepas itu mencuci muka anda dengan pencuci muka yang lembut.

Pes kunyit

Terdapat banyak ciri berfaedah kunyit untuk rawatan parut. Kunyit adalah anti-oksidan kuat yang mengandungi sifat-sifat anti-bakteria yang dapat mengekalkan kulit yang sihat dan memulihkan jerawat dan mencegah parut jerawat.

Tambahkan air secukupnya kepada separuh sudu teh kunyit untuk membuat pes halus dan kemudian sapukan pada bahagian kulit yang terjejas. Setelah pes kering, anda boleh mencuci dengan air suam. Pes kunyit akan menghentikan pertumbuhan jerawat sedia ada, memecahkan parut jerawat dan menjadikan kulit anda berseri. Untuk hasil terbaik, anda boleh menggunakan pes ini dengan kerap.

Walaupun serbuk kunyit tidak dikaitkan dengan kesan sampingan yang ketara, warnanya yang kuat diketahui boleh memberi kesan pada permukaan dan pakaian.

Jadi, tidak mustahil untuk mencegah parut jerawat. Sebagaimana kata pepatah mencegah lebih baik daripada mengubati, anda juga boleh mencuba kaedah di bawah untuk menjadikannya lebih berkesan.

Kawal jerawat anda dengan rawatan yang sesuai

Gunakan produk on-the-spot untuk jerawat yang lain

Temui doktor/pakar dermatologi apabila berlaku jerawat sistik.

Tahan diri daripada memicit, menyentuh atau mencucuk jerawat.


7 Bahan Anti-Penuaan

Penuaan adalah proses semula jadi manusia yang akan dialami oleh semua orang. Ia bukan satu penyakit berbahaya untuk tubuh manusia tetapi ia boleh menghalang daripada aktiviti fizikal atau memberi kesan kepada penampilan seseorang. Selain disebabkan masa, penuaan juga disebabkan oleh gaya hidup yang tidak sihat dan diet dengan terlalu banyak gula. Oleh itu, terdapat beberapa bahan-bahan yang boleh mengurangkan proses penuaan untuk anda.

Kumpulan vitamin B

Vitamin B biasanya digunakan dalam produk penjagaan kulit. Ia berfungsi untuk mencegah penuaan dengan menukarkan makanan kepada tenaga untuk menyokong proses badan yang amat penting. Menurut NIA, ia adalah satu zat yang penting untuk kulit sihat dan tegas. Vitamin B juga hidrat kulit dan menyembuhkan kulit yang rosak. Oleh itu, anda perlu memilih produk anti-penuaan yang mengandungi sekumpulan vitamin B dan membekalkannya lebih daripada makanan seperti pisang.

Antioksidan

Antioksidan adalah gabungan pelbagai bahan anti-penuaan yang terbaik: Vitamin A, C, dan E, glutathione, selenium, ekstrak teh hijau, ekstrak soya, ekstrak biji anggur, ekstrak buah delima, superoxide dismutase, bête-karotena, … Produk penjagaan kulit anti- penuaan yang mana mengandungi antioksidan boleh menenangkan tekanan dan kulit merah. Ia juga memperbaiki permukaan kulit dan melindungi kulit daripada persekitaran harian memberi kesan.

Koenzim Q10

Ia adalah satu antioksidan berkesan dan kuat yang boleh mewujudkan satu asas untuk kulit kelihatan muda. Menyediakan koenzim Q10 untuk kulit boleh mengekalkan tisu elastik dan kolagen untuk membentuk kulit. Krim topikal kaya koenzim Q10 untuk badan.

Peptida

Peptida adalah rantaian pendek asid amino yang membina protein kemudian meningkatkan jumlah kolagen. Akibatnya, peptida merupakan faktor penting dalam produk penjagaan kulit anti-penuaan untuk mewujudkan kulit yang sihat.

Minyak ikan

Mengandungi jumlah omega-3 asid lemak yang tinggi , minyak ikan bukan juga membawa manfaat untuk jantung tetapi juga memperbaiki sistem otot. Sakit sendi, arthritis, dan penyakit kulit yang kronik boleh dirawat dengan berkesan. Selain itu, minyak ikan boleh menyokong kesihatan otak, yang boleh mengurangkan risiko mendapat penyakit Alzheimer dalam kalangan warga emas.

 Kacang

Jumlah lemak tak tepu yang tinggi dalam kacang boleh mencegah pengoksidaan pada kulit dan juga sel-sel badan. Ia boleh menggalakkan jantung yang kuat dan mencegah kanser. Selain itu, mineral dan fitokimia lain (termasuk antioksidan) boleh memanjangkan usia.

Hormon (Testosteron)

Hormon yang dikeluarkan oleh kelenjar yang membolehkannya beredar melalui darah.
Apabila hormon menemui sel yang bersesuaian, ia boleh mengarahkan sel untuk menghasilkan lebih banyak protein atau enzim.

Testosteron adalah sokongan hormon seks untuk mengawal jisim tulang, pengedaran lemak, kekuatan otot. Ia bukan satu hormon tertentu untuk lelaki tetapi juga untuk wanita. Walau bagaimanapun, testosteron adalah lebih penting bagi lelaki daripada wanita.


5 Jenis Cacing Ini Boleh Menjangkiti Anak, Lakukan Langkah Pencegahan Berikut!

Apabila terlihat anak sering menggaru punggung, itu tanda ada masalah cacing. Jom ketahui apakah jenis cacing dalam perut bersama cara rawatan dan pencegahan yang boleh dilakukan.

Untuk mendapatkan lebih banyak info tentang Keibubapaan, sila dapatkannya
di sini.

Cacing dalam perut anak

Sebelum mengetahui jenis cacing dalam perut yang berisiko menjangkiti anak, kita fahami serba sedikit mengenai jangkitan cacing ini.

Jangkitan ini boleh berlaku kepada sesiapa tanpa mengira peringkat usia, tetapi lebih kerap terjadi kepada kanak-kanak.

Cacing yang berada di dalam perut ini wujud pada
saluran gastrousus
 – dinding usus. Ia boleh menimbulkan ketidakselesaan tinggi dan jangkitan biasa terjadi apabila:

Sistem imun badan lemah

Makan daging mentah

Penjagaan kebersihan diri lemah

Minum air tercemar

Mengapa jangkitan cacing berbahaya?

Cacing dalam usus ini bersifat parasit – bermakna ia mengambil makan daripada hos, iaitu anak anda.

Kesannya boleh mengakibatkan
kekurangan zat makanan
, menjejaskan tumbesaran dan membawa kepada masalah lain seperti anemia, hilang selera makan, lemah, loya, sakit perut berulang,
cirit-birit
 dan muntah.

Jangkitan tersebut juga boleh menyebabkan
masalah kognitif pada kanak-kanak.

Jenis cacing dalam perut

Berikut 5 jenis cacing yang boleh menjangkiti anak anda.

Cacing benang

Threadworm
 atau turut dikenali sebagai
cacing jarum
 (
pinworm
), merupakan jangkitan paling biasa untuk terjadi. Ia berwarna putih, nipis dengan kepanjangan antara 8-13 mm.

Jangkitan cacing ini mudah merebak kerana ia mempunyai telur mikroskopik dan berkembang di dalam tubuh anak.

Antara simptom asas jangkitan cacing jarum ini adalah:

Kegatalan

Kerengsaan, kegelisahan, insomnia

Loya dan sekali-sekali
mengalami sakit perut

Jenis cacing dalam perut #Cacing rambu

Jangkitan cacing rambu atau
whipworm
 ini
biasanya berlaku kepada kanak-kanak atau individu tinggal di kawasan dengan tahap kebersihan yang rendah.

Di samping itu, mereka yang tinggal di kawasan beriklim panas atau lembap juga berisiko untuk dijangkiti.

Simptom jangkitan ini berbeza daripada ringan hingga teruk, seperti:

Muntah

Sakit kepala

Ketidakupayaan mengawal pengeluaran najis

Cirit-birit berdarah

Penurunan berat badan

Jenis cacing dalam perut #Cacing pita

Tapeworm
 atau
cacing pita
 biasanya hidup dalam usus haiwan. Ia terjadi apabila haiwan meminum atau meragut rumput yang dicemari dengan parasit ini.

Jangkitan menular kepada manusia yang memakan daging haiwan dijangkiti yang tidak masak sepenuhnya.

Antara gejala yang boleh terjadi:

Loya

Lemah

Sakit perut

Kekurangan vitamin
 dan mineral

Hilang selera atau rasa lapar secara tiba-tiba

Baca juga:

Cacing pipih

Fluke
 atau cacing pipih ini boleh mempunyai kepanjangan sehingga 4 inci.

Jika terkena jangkitan cacing pipih, simptom yang boleh terjadi adalah
anak akan demam
, keadaan lemah dan tidak selesa serta kegatalan.

Jenis cacing dalam perut #Cacing gelang

Jangkitan cacing gelang atau
roundworm
 berlaku apabila cacing yang hidup dalam tanah tercemar oleh najis masuk ke dalam tubuh melalui mulut.

Cacing ini boleh menjadi panjang sehingga 13 inci. Cacing gelang betina boleh bertelur sekitar 200,000 telur setiap hari.

Antara simptom yang boleh dialami adalah:

Cacing keluar daripada mulut atau hidung

Kegagalan untuk membesar atau kehilangan berat mendadak

Nafas berdehit

Demam

Jenis cacing dalam perut: Fahami simptomnya

Berikut adalah antara simptom biasa apabila seseorang dijangkiti cacing, seperti:

Penurunan berat badan

Kembung perut
/perut berangin

Sakit perut

Cirit-birit, muntah dan loya

Kerap makan

Demam dan batuk kering

Berdehit

Anemia

Rasa sakit ketika kencing

Punca jangkitan cacing

Terdapat beberapa sebab yang boleh meningkatkan risiko jangkitan cacing terutamanya kepada kanak-kanak:

Minum atau mengambil makanan yang tercemar

Tahap kebersihan diri rendah

Menyentuh permukaan yang dijangkiti kuman seperti di
taman permainan
 atau telur parasit dalam tanah

Menyentuh haiwan peliharaan yang dijangkiti

Tidak
mencuci tangan
 dengan betul

Makan daging yang kurang masak

Kaedah rawatan

Tidak mengira jenis cacing apa yang berada dalam perut, rawatan yang diberikan adalah sama:

Pesakit perlu memberikan sampel najis kepada makmal untuk memeriksa sama ada ia mengandungi telur cacing

Doktor biasanya akan memberikan ubat untuk mengeluarkan cacing daripada perut. Tempoh pengambilan ubat adalah antara 1-3 hari. Ahli keluarga juga perlu menerima rawatan

Langkah pencegahan

Terdapat beberapa perkara boleh dilakukan untuk mencegah penyebaran cacing dan jangkitan daripada berulang:

Didik anak untuk basuh tangan dengan sabun selepas ke tandas, bermain di luar rumah atau dengan
haiwan peliharaan
 dan sebelum makan

Memotong kuku dengan kerap

Galakkan anak untuk tidak menggaru punggung atau menghisap jari

Rawat setiap ahli keluarga dengan ubat antiparasit jika ada individu dalam keluarga terkena jangkitan cacing

Jika anak atau ahli keluarga mengalami jangkitan, kerapkan basuh pakaian, sarung katil dengan air sabun panas setiap hari selama beberapa hari selepas rawatan

Jangan makan buah atau sayuran tidak dibasuh atau daging kurang masak

Sekiranya terdapat sebarang pertanyaan mengenai
keadaan anak yang membimbangkan
 anda, berjumpalah dengan doktor untuk lebih kepastian.


Ingat 5 Perkara Ini Jika Ingin Turun Berat Badan selepas Bersalin

Mendapatkan kembali bentuk badan asal selepas bersalin tentunya menjadi idaman setiap wanita. Walau bagaimanapun, proses ini selalunya mengambil masa dan usaha yang berterusan dengan menggunakan cara selamat, semula jadi dan sihat. Ketahui 5 cara untuk bantu anda turun berat badan selepas bersalin.

Makanan secara sihat

Pilih makanan yang mengandungi banyak nutrien yang anda perlukan, tetapi ringan lemak dan kalori. Sebagai contoh, ikan adalah salah satu makanan yang disarankan kerana mempunyai kandungan tinggi DHA, dan yogurt mengandungi tinggi tahap kalsium. Pilih daging pejal, ayam, dan kacang, yang mengandungi rendah lemak tetapi tinggi protein. Pastikan juga diet anda dipenuhi dengan buah-buahan dan sayur-sayuran, serta pastikan tubuh anda terhidrat sepanjang hari. Langkah-langkah ini bukan sahaja boleh membantu anda menghilangkan berat badan dengan sihat, tetapi juga memastikan anda mempunyai cukup tenaga sepanjang hari untuk menjaga bayi anda.

Pun begitu, jangan terlalu stres dengan diet. Anda masih boleh menikmati makanan kegemaran anda sesekali. Jika anda berasa tertekan dengan tanggungjawab sebagai ibu baru dan perlu mengehadkan makan, ini boleh membuatkan berat badan anda naik. Cubalah ambil pelbagai jenis makanan yang seimbang.

Menyusukan bayi

Sehingga kini, tiada bukti saintifik untuk membuktikan penyusuan susu ibu boleh membantu anda menghilangkan berat badan. Namun, menyusukan bayi boleh menghilangkn kira-kira 300 kalori sehari. Dan, yang paling penting adalah penyusuan susu ibu memupuk ikatan anda dan bayi, dan memberikan manfaat kesihatan eksklusif untuk bayi anda. Anda masih perlu perhatikan pemakanan anda, dan jangan gunakan alasan penyusuan untuk anda mengambil makanan yang anda inginkan.

Bersenam

Diet bukanlah segalanya. Anda masih perlu melakukan latihan fizikal untuk menurunkan berat badan. Senaman adalah salah satu kunci penting bukan hanya untuk membakar kalori, menguatkan otot dan tubuh, tetapi juga untuk membantu anda menangani stres, kemurungan, insomnia dan meningkatkan mentaliti tentang penjagaan bayi baru lahir bukanlah sesuatu yang menekankan. Anda tidak perlu untuk pergi ke gim bagi bersenam. Senaman mudah seperti berjalan dengan membawa bayi di dalam stroller boleh menguatkan otot anda.

Aktiviti bersama bayi anda juga boleh membantu anda membakar banyak kalori, namun, anda boleh cuba menambah beberapa senaman aerobik dan latihan fizikal lain. Anda boleh mengikuti program untuk ibu baharu menerusi online atau mengikuti kelas senaman lain. Namun, sebelum anda boleh mula melakukan sebarang senaman, dapatkan nasihat daripada doktor anda terlebih dahulu, terutama jika anda menjalani pembedahan C-section.

Dapatkan rehat yang cukup

Ini mungkin kelihatan mustahil untuk anda dapat cukup tidur semasa awal kelahiran bayi. Namun, jika anda tidak cukup tidur adalah lebih sukar untuk anda menjaga bayi dan tubuh anda. Anda adalah cenderung untuk makan makanan yang tidak sihat berbanding dengan makanan sihat. Anda juga lebih cenderung untuk kurang bersenam dan tidak melakukan aktiviti fizikal.

Di samping itu, kajian menunjukkan bahawa apabila anda letih, hormon stres lain dan kortisol – faktor yang merangsang kenaikan berat badan, akan dilepaskan. Oleh itu, cuba untuk meridap dan tidur siang dan malam sebanyak mungkin sementara bayi anda belajar untuk tidur lena di malam hari.

Minta bantuan

Jika anda mengalami sebarang masalah, berjumpalah dengan doktor atau pakar pemakanan. Doktor akan menasihatkan anda tentang tip turun berat badan yang sihat dan bila serta bagaimana bersenam dengan betul dan sihat. Dietitian akan merangka pelan pemakanan sihat dan lengkap yang membolehkan anda untuk hilang berat badan secara sihat dan selamat.

Tidak kiralah pelan penurunan berat badan mana yang anda ingin ikuti, tetapi ingatlah untuk mengutamakan kesihatan anda. Cari pakar profesional sebelum mengikuti sebarang tip atau pelan penurunan berat badan.


Pernah Terberak Semasa Kentut? Ini Petanda Lemah Kawalan Fungsi Usus!

Jangan terkejut, ada individu yang tidak dapat mengawal fungsi usus sehingga terberak tanpa sengaja. Keadaan ini dikenali sebagai inkontinens najis.

Ikuti artikel ini untuk penjelasan lebih lanjut.

Untuk mendapatkan lebih banyak info tentang Sistem Penghadaman, sila dapatkannya
di sini.

Masalah inkontinens najis

Turut dikenali sebagai inkontinens dubur (
anal incontinence
), ia merujuk kepada keadaan fungsi usus yang tidak dapat dikawal.

Ini bermakna najis keluar daripada rektum atau dubur walaupun anda tidak mahu, iaitu boleh berlaku di luar
bilik air
. Kebocoran ini berlaku tanpa pengetahuan anda.

Istilah
fecal incontinence
 boleh digunakan dalam situasi seperti berikut:

Kebocoran najis
apabila kentut

Kebocoran najis semasa aktiviti fizikal atau harian

Keinginan mendadak untuk berak tanpa anda sempat ke tandas

Terdapat kesan najis pada seluar dalam selepas pergerakan usus biasa

Hilang 100% kawalan usus

Fungsi usus tidak dapat dikawal: Bagaimana ia berlaku?

Beberapa faktor mempengaruhi masalah inkontinens najis ini, seperti:

Otot di rektum dan dubur – 2 bahagian terakhir usus, tidak berfungsi dengan baik

Rektum tidak dapat meregang untuk menahan najis. Dalam keadaan normal, akan wujud ‘sensasi rektum’ untuk memberi amaran keperluan untuk ke tandas

Otot dubur (sfinkter) tidak mempunyai keupayaan ‘menutup’ lubang dubur

Ketidakupayaan fizikal dan mental untuk memahami isyarat sudah tiba masanya ke tandas untuk pergerakan usus

Najis terlalu berair

Siapa yang berisiko?

Sesiapa sahaja boleh mengalami masalah inkontinens najis. Namun sesetengah individu lebih berisiko mengalaminya jika:

Berusia lebih 65 tahun

Seorang wanita yang baru melahirkan anak atau mengambil
terapi penggantian hormon menopaus

Pesakit diabetes berpanjangan,
sklerosis berbilang
, trauma belakang kesan kecederaan atau pembedahan kerana keadaan ini berisiko merosakkan saraf yang berfungsi mengawal
pembuangan air besar

Masalah kawalan usus ini sering terjadi kepada individu dengan
penyakit Alzheimer
 peringkat akhir dan demensia

Mengalami ketidakupayaan fizikal mungkin menyukarkan individu untuk sampai ke tandas tepat pada masanya. Kecederaan yang menyebabkan kecacatan fizikal juga boleh menyebabkan kerosakan saraf rektum punca
fecal incontinence

Baca juga:

Fungsi usus tidak dapat dikawal: Ini puncanya

Kekerapan mengalami
cirit-birit
 atau sembelit. Keadaan ini menyebabkan otot rektum dan dubur menjadi lemah dan mengurangkan keupayaan menahan najis.

Kerosakan otot boleh berlaku semasa proses kelahiran yang sukar melalui faraj sehingga memerlukan doktor menggunakan forsep atau
membuat episiotomi
. Ia juga boleh berlaku kesan pembedahan dubur atau rektum.

Otot di rektum dan dubur secara semula jadi akan lemah seiring peningkatan usia. Struktur lain berdekatan pelvis juga boleh menjadi lemah sekali gus membawa kepada masalah kesukaran mengawal fungsi usus.

Sekiranya saraf yang mengawal keupayaan otot rektum dan dubur untuk ‘mengecut’ rosak, inkontinens dubur boleh berlaku. Kerosakan boleh berlaku semasa proses
kelahiran faraj
 yang sukar, pembedahan dubur, sembelit – kesan kerap meneran dengan teruk, masalah kesihatan tertentu seperti diabetes, sklerosis berbilang, strok, tumor tulang belakang.

Jika otot rektum tidak elastik seperti seharusnya, lebihan najis yang terkumpul boleh bocor dan keluar.
Penyakit radang usus
 seperti
penyakit Crohn
 juga boleh menjejaskan keupayaan rektum untuk meregang. Parut akibat pembedahan dan terapi radiasi juga boleh mengeraskan otot rektum.

Keadaan perubahan tertentu seperti
prolaps rektum
 – rektum jatuh ke dalam dubur atau rektokel – rektum menolak ke dalam faraj, sembelit kronik juga boleh menjadi punca inkontinens najis terjadi.

Penyalahgunaan julap
, terapi radiasi, keadaan sistem saraf tertentu dan kecacatan kongenital (diwarisi), keradangan (bengkak) dan penyakit radang usus juga boleh menjejaskan keupayaan mengawal najis.

Komplikasi

Komplikasi inkontinens najis mungkin termasuk:

Tekanan emosi. Maruah terjejas yang dikaitkan dengan kehilangan kawalan ke atas fungsi tubuh boleh menimbulkan rasa malu, segan,
kekecewaan dan kemurungan
. Ia adalah kondisi biasa untuk individu yang mengalami keadaan ini, menyembunyikan masalah atau mengasingkan diri daripada masyarakat

Iritasi kulit
. Kulit pada sekitar dubur adalah sangat halus dan sensitif. Sentuhan kerap dengan najis boleh menyebabkan wujudkan kesakitan dan kegatalan serta meningkatkan potensi untuk terjadi luka (ulser) yang memerlukan rawatan perubatan

Merawat keadaan fungsi usus tidak terkawal

Terdapat rawatan yang boleh membantu memperbaiki masalah ketidakupayaan kawalan usus ini dan mengurangkan kesannya terhadap kehidupan. Ia biasanya bergantung kepada punca yang menyebabkannya.

Antara rawatan untuk inkontinens najis adalah:

Produk inkontinens – seperti pad yang dipakai dalam seluar atau palam kecil yang dimasukkan ke dalam punggung

Perubahan diet – menghindari makanan yang memburukkan masalah cirit-birit

Ubatan untuk mengurangkan sembelit atau cirit-birit

Senaman lantai pelvis
 untuk menguatkan otot yang digunakan bagi mengawal usus

Pembedahan boleh dipertimbangkan jika rawatan lain tidak membantu

Bolehkah fungsi usus tidak terkawal dicegah?

Proses penuaan
, trauma lampau dan keadaan perubatan tertentu boleh menyebabkan wujudnya masalah kawalan usus ini dan ia biasanya tidak dapat dicegah.

Walau bagaimanapun, anda boleh mengurangkan risiko dengan mengekalkan pergerakan usus teratur dan menjaga kekuatan otot pelvis.

Sekiranya wujud sebarang keraguan atau kebimbangan mengenai kondisi diri, anda disaran untuk melakukan pemeriksaan doktor bagi mendapatkan lebih kepastian.


Alami Burnout Sewaktu Bertugas? Ikuti 7 Tip Ini Untuk Bantu Anda Kurangkannya

Petugas barisan hadapan bukan sahaja perlu berdepan dengan
risiko jangkitan COVID-19 yang lebih tinggi
, tetapi juga perlu melalui keletihan dan juga tekanan sehingga boleh menyebabkan gejala
burnout
.

Sindrom
 burnout
juga boleh memberi kesan negatif kepada mereka yang bekerja dari rumah atau yang kerja lebih masa.

Namun apakah sebenarnya yang dimaksudkan dengan
burnout
 ini?

Apakah itu sindrom
burnout
?

Pada
11th Revision of the International Classification of Diseases
 (ICD-11), Pertubuhan Kesihatan Sedunia (WHO) mengklasifikasikan
burnout
 sebagai satu fenomena pekerjaan dan bukannya satu keadaan kesihatan.

Menurut ICD-11,
burnout
 adalah sindrom yang dikonsepkan sebagai akibat daripada tekanan kerja kronik yang belum berjaya diuruskan.

Ciri-ciri
burnout
ada tiga iaitu:

Rasa hilang tenaga atau keletihan

Peningkatan jarak mental antara seseorang dengan pekerjaannya, atau perasaan negatif terhadap pekerjaan yang dilakukan

Kerja yang dilakukan semakin kurang efektif

Namun, sindrom
burnout
 ini hanya merujuk kepada konteks pekerjaan sahaja, bukannya kepada aspek atau konteks kehidupan yang lain.

7 tip untuk kembalikan semula mood anda daripada sindrom
burnout

#1. Kenal pasti tanda-tanda
burnout

Tanda utama jika anda sedang alami
burnout
 seperti berikut:

Lupa atau sukar untuk memberikan tumpuan

Kurang rasa bangga dengan kerja anda

Tidak lagi mempunyai matlamat

Kesukaran untuk mengekalkan hubungan bersama orang yang disayangi

Hampa atau kecewa dengan rakan sekerja

Ketegangan otot, sakit, keletihan dan juga
insomnia yang tidak diketahui puncanya

#2. Cari puncanya

Kenal pasti punca tekanan yang berlaku dalam kerja anda seperti beban kerja yang meningkat, mempunyai masalah dalam perhubungan atau menjaga seseorang yang mempunyai keadaan kesihatan yang kronik.

#3. Perubahan segera yang boleh dilakukan

Anda mungkin perlu mengurangkan beban kerja anda sedikit demi sedikit.

Menurut Barrie Sueskind, seorang ahli terapi di Los Angeles, mereka yang mempunyai impian yang tinggi untuk berjaya dalam karier lebih cenderung melakukan semua perkara dan kerja lebih masa.

Namun cara sebegini boleh menyerang anda semula jika tidak mempunyai sebarang tenaga atau kehilangan tenaga untuk melakukannya kelak.

Cuba untuk terima yang anda sememangnya tidak mampu untuk melakukan kesemuanya sendiri.

Sekiranya anda tahu tugas sedia ada yang anda pikul sekarang sudah banyak, jangan sesekali menambahkan tugasan lain
kerana ia hanya akan membuatkan anda lebih stres dan tertekan
.

Artikel berkaitan:

Anda Stres Kerja Atau Ketika Memandu? Kajian Suruh Anda Dengar Lagu Adele!

Cuba Buat Teknik Ini Untuk Kurangkan Stres Di Tempat Kerja Anda

#4. Luahkan kepada individu yang anda percaya

Maklumkan
 kepada individu yang anda percaya atau sayangi supaya anda rasa sokongan dan tidak berseorangan.

Libatkan rakan rapat, ahli keluarga dan pasangan anda dalam mencari solusi
burnout
 yang sedang anda alami. Ini juga pasti buat anda rasa lega.

#5. Lihat kepada pilihan yang ada

Mungkin sukar untuk mengenal pasti jalan termudah untuk kembali pulih. Namun, anda perlu mencari jalan. Atau, mungkin juga
sudah tiba masa untuk anda mencari peluang pekerjaan baru yang benar-benar menghargai kebolehan anda.

Artikel berkaitan:

Rakan Sekerja Selalu Buat Hal? Jangan Tunggu Lagi, Ini 5 Cara Untuk Anda Berdepan Dengan Individu Toksik Seperti Mereka

#6. Kawal kembali diri anda

Apabila anda mengalami
burnout
, ada masanya anda akan berasa seperti
 tidak berdaya.

Ingat, anda masih mempunyai peluang untuk kembali memperbaiki keadaan yang sedang anda alami. Kawal diri anda semula dan mulakan langkah pengawalan semula.

Anda boleh mulakan dengan buat kerja mengikut prioriti, bahagikan tugas kepada individu lain, jangan bawa pulang kerja ke rumah dan nyatakan dengan jelas apakah keperluan anda dalam pekerjaan.

#7. Tetapkan batasan tertentu

Jika anda
dapat terlalu banyak komitmen kerja atau disuruh membantu kawan sekerja anda melakukan tugasan,
 pastikan anda melakukan perkara-perkara berikut terlebih dahulu:

Berhenti sebentar sebelum menerima tugas tersebut

Lihat kesemua perkara yang mungkin perlu anda lakukan sekiranya anda bersetuju

Tanya diri anda, adakah anda benar-benar mempunyai masa dan tenaga untuk melakukannya?

Pertimbangkan jika ia akan memberikan sebarang impak yang baik kepada anda

Ingat, anda bukanlah seorang yang malas atau mementingkan diri sendiri jika anda menolak pelawaan untuk melaksanakan tugas lain.

Penolakan tersebut bertujuan untuk melindungi kesejahteraan mental anda selain mengelakkan
burnout
.

Selain itu, ada beberapa langkah mudah yang dikongsikan oleh Kementerian Kesihatan Malaysia dalam menghadapi burnout semasa bertugas. Antaranya ialah:

Cari masa untuk berehat seketika

Makan makanan yang berkhasiat

Ucapkan kata-kata positif untuk diri anda sendiri

Lakukan teknik relaksasi seperti menarik nafas dengan teratur

Uruskan emosi atau mood anda dengan positif

Rasa berpuas hati dengan apa yang telah dicapai dalam tugasan

Minta bantuan profesional seperti ahli terapi dan kaunselor

Kesimpulan

Langkah-langkah atau strategi yang dinyatakan seperti di atas ini mampu membantu mengurangkan sindrom
burnout
 ketika bertugas seperti petugas barisan hadapan dan mereka yang kerja lebih masa.

Ingatlah, walaupun kerja lebih masa menjanjikan habuan pangkat atau ganjaran kenaikan upah atau gaji, anda juga perlu memastikan kesihatan mental anda turut terjaga.

Cuba elakkan daripada melakukan perkara-perkara yang boleh menyebabkan sindrom
burnout
. Anda pasti boleh lakukannya.

Baca juga:

Bahana Group WhatsApp Keluarga, Boleh Pengaruhi Kesihatan Mental Secara Negatif?

Poligami Boleh Beri Kesan Kepada Mental Individu, Benarkah?

Ini 5 Artis Tempatan Yang Pernah Alami Gangguan Mental, Nombor 3 Tu Tak Sangka!

Hah! Uban Tumbuh Lebih Cepat Dan Banyak Jika Stres?

Anda Stres Kerja Atau Ketika Memandu? Kajian Suruh Anda Dengar Lagu Adele!


Kesan Sampingan Anestesia: Apa yang Patut Anda Jangkakan Selepas Pembedahan

Anestesia adalah cara untuk mengawal kesakitan semasa pembedahan atau prosedur perubatan dengan menggunakan ubat yang dinamakan anestetik (ubat bius). Ia boleh membantu mengawal pernafasan, degupan jantung, peredaran darah (tekanan darah), pergerakan sistem pencernaan, dan refleks tekak seperti menelan, batuk atau mencekik untuk mengelakkan bahan asing daripada masuk ke dalam paru-paru anda.

Ubat lain mungkin digunakan dengan anestesia untuk membantu anda bertenang atau memulihkan kesan anestesia.

Kesan sampingan

Kesan sampingan dan masalah disebabkan anestesia jarang berlaku dan boleh diurus dengan mudah, terutama pada orang yang berada dalam keadaan sihat. Tetapi semua ubat anestesia berkemungkinan menyebabkan beberapa kesan sampingan yang perlu diberi perhatian. Ini termasuklah:

Selepas pembedahan menggunakan anestesia am, kesan sampingan yang biasa adalah loya dan muntah, tetapi ini boleh dirawat dan tidak berlangsung lama. Sesetengah orang mungkin mengalami sakit tekak atau serak suara selepas pembiusan.

Pneumonia atau gangguan pernafasan yang lain.

Tindak balas dengan ubat-ubatan yang digunakan dalam anestesia.

Kerosakan otot dan suhu badan meningkat.

Sembelit boleh berlaku beberapa hari selepas pembedahan.

Jika anda diberikan anestesia setempat dalam dos yang tinggi, anestetik ini boleh memasuki seluruh tubuh dan mempengaruhi otak atau jantung anda.

Selepas anestesia spinal, sesetengah orang mungkin mengalami sakit kepala.

Jenis anestesia
 yang diberikan kepada anda dapat dapat mempengaruhi keadaan anda. Tahap kesihatan dan usia anda turut mempengaruhi bagaimana anda bertindak balas dengan ubat-ubatan yang digunakan. Sekiranya anda mengalami masalah kesihatan, seperti penyakit jantung atau paru-paru, ini boleh meningkatkan risiko anda kepada anestesia. Pengambilan ubat lain, alkohol, merokok, dan pengambilan dadah juga boleh meningkatkan risiko anda.

Jangan risau tentang jenis anestesia yang akan anda ambil kerana doktor anda akan mengkaji manfaat, keberkesanan, dan risiko untuk menentukan ubat bius yang sesuai untuk anda.

Apa yang perlu dijangkakan selepas pembedahan?

Jika anda pulang ke rumah pada hari yang sama

Anda perlu merancang bagaimana untuk melegakan sebarang masalah loya dan muntah. Jika anda akan pulang pada hari yang sama, anda akan dipastikan dapat minum cecair tanpa memuntahkannya semula, berdiri tanpa pengsan dan membuang air sendiri. Selepas itu, jururawat akan menerangkan senaman dan pernafasan untuk membantu mencegah sebarang masalah. Dalam kebanyakan pembedahan kecil, jururawat akan menggalakkan anda untuk bergerak aktif sekerap mungkin untuk mengelakkan masalah ini.

Anda perlu makan dengan betul untuk mengelakkan sembelit kerana makanan akan ditolak melalui sistem pencernaan anda.

Doktor mungkin akan memberikan anda ubat tahan sakit.

Sekiranya anda tinggal di hospital

Kawalan rasa sakit adalah kebimbangan utama selepas pembedahan. Keradangan atau kecederaan saraf kesan dari beberapa pembedahan boleh menyebabkan kesakitan. Doktor anda mungkin akan memberi lebih daripada satu ubat untuk kesakitan. Kebiasaannya mereka akan memberikan opioid untuk anda. Kadangkala, anda mungkin dicadangkan untuk menggunakan pam sakit
(pain pump)
 untuk mendapatkan ubat sakit ketika anda memerlukannya.

Biasanya, sebelum anda pulang, doktor dan jururawat anda akan memastikan bahawa:

Anda boleh bernafas dengan menggunakan kapasiti penuh paru-paru anda.

Anda boleh makan.

Kesakitan anda terkawal supaya tidak mengganggu aktiviti harian anda.

Bilakah anda perlu menghubungi doktor anda?

Anda perlu menghubungi pakar bedah anda jika anda mempunyai simptom atau masalah yang tidak dijangka, termasuklah:

Pening dan muntah. Sekiranya anda tidak dapat mengambil sebarang cecair, anda akan berada dalam keadaan kering.

Sukar menelan;

Kesakitan tidak hilang selepas anda mengambil ubat sakit anda.

Suhu badan anda lebih tinggi daripada 38 ° C.

Kesukaran membuang air kecil atau air besar

Nanah mengalir dari luka atau jalur merah terjadi pada kulit

Ruam kulit.


Ada Termakan Makanan Tamat Tarikh Luput, Adakah Ia Boleh Mendatangkan Bahaya Pada Tubuh?

“Boleh makan lagi ke roti atau makanan tamat tarikh luput ni?”, bisik Farid dalam hatinya.

“Tarikh luput dah habis, tapi roti banyak lagi ni. Membazir kalau buang…”, getus lagi hatinya memikirkan roti yang masih banyak.

Kami pasti ramai antara kita yang sering mengalami situasi seperti ini.
Roti yang dibeli masih tidak termakan, tetapi tarikh luputnya telah tamat.
 Hendak dibuang sayang, hendak disimpan belum tentu selamat dimakan.

Adakah anda pernah terlintas, adakah makanan yang telah tamat tempoh selamat dimakan atau tidak? Ikuti jawapannya di bawah.

Bagaimana tarikh luput makanan ditentukan?

Pernahkah anda menjumpai tanda seperti ‘Guna Sebelum’ atau ‘Baik Sebelum’ dan diikuti dengan catatan tarikh? Sebenarnya, setiap frasa berikut mempunyai perbezaan dan kebanyakan daripadanya adalah amaran berkenaan kualiti makanan, bukannya amaran keselamatan.

Adakah anda tahu bagaimana syarikat pengeluar makanan menentukan tarikh tersebut? Ia bergantung kepada kepada beberapa perkara iaitu:

Bagaimana makanan tersebut dibungkus

Bagaimana ia disimpan

Suhu yang akan terdedah semasa dalam proses pengangkutan

Tempoh masa yang diperlukan untuk dinyahbeku

Suhu
peti ais
 pengguna

Apakah maksud sebenar label makanan?

Ketahui maksud sebenar frasa-frasa berikut:

‘
Baik Sebelum
’ (
Best if used by/before
): Ini bermaksud bahawa kualiti makanan akan berada pada tahap terbaik sebelum tarikh yang dinyatakan. Biskut mungkin akan sedikit lemau selepas tarikh tersebut.

‘
Dijual Sebelum
’ (
Sell by
): Ini adalah tarikh yang ditetapkan oleh pengeluar kepada peruncit, berkenaan tarikh produk tersebut perlu dikeluarkan daripada rak jualan. Ini adalah untuk memastikan agak pengguna mendapatkan produk dengan kualiti terbaik.

‘
Guna Sebelum
’ (
Use by
): Ini adalah tarikh terakhir jaminan kualiti terbaik sesuatu produk makanan tersebut. Ini juga bukanlah tarikh keselamatan sesuatu makanan melainkan jika ia digunakan keatas susu formula bayi.

Tarikh luput tamat; boleh makan atau tidak?

Makanan yang tidak memerlukan penyejukan untuk tahan lama
seperti bijirin, makanan kering dan makanan dalam tin masih boleh dimakan walaupun tarikhnya telah tamat.
 Tetapi bagi makanan
berasaskan daging, tenusu dan telur, ia adalah tidak selamat.

Cara terbaik untuk mengenal pasti sekiranya sesuatu produk makanan itu masih selamat atau tidak adalah dengan menggunakan deria bau dan rasa anda.

Pada kebiasaannya, makanan tamat tarikh luput
akan mengandungi kulat, bakteria dan yis
, yang menyebabkannya memberikan isyarat amaran kepada deria bau dan rasa anda. Makanan tamat tarikh luput atau telah rosak akan mempunyai tekstur, warna, bau dan rasa yang berbeza.

Berikut merupakan antara anggaran cadangan tempoh untuk sesuatu makanan selamat dimakan walaupun tarikh yang dinyatakan telah tamat:

Makanan dalam tin:
 kebanyakan makanan dalam tin boleh bertahan antara 1 hingga 4 tahun. Sekiranya anda menyimpannya di dalam tempat yang sejuk dan gelap, tempoh luputnya boleh bertambah antara 3 hingga 6 tahun lagi.

Makanan sejuk beku:
 tempohnya lebih kurang sama sebagaimana makanan dalam tin kecuali daging.

Telur:
 letakkan telur di dalam air. Sekiranya ia terapung, ini bermakna jumlah bakteria adalah tinggi dan tidak selamat dimakan. Bakteria telah menghasilkan gas di dalam telur yang menyebabkan
telur
 tersebut terapung.

Pasta atau mi kering:
makanan kering seperti ini amat sukar untuk rosak kerana tidak terdapat kandungan air. Anda boleh menggunakannya selagi mana ia tidak mempunyai bau yang pelik.

Roti:
 anda boleh menyimpannya lebih lama daripada tarikh yang tertera sekiranya anda menyimpannya di dalam peti sejuk. Selagi mana kulat kelihatan tidak tumbuh, ia masih selamat dimakan.

Kesimpulan

Untuk pengetahuan anda, penyakit bawaan makanan yang sering berlaku adalah disebabkan oleh pencemaran makanan, bukannya disebabkan oleh proses pereputan makanan secara semula jadi.

Bakteria seperti listeria lebih gemar dan berkembang biak dalam suhu yang lebih panas. Oleh itu, amat penting untuk anda menyimpan makanan tamat tarikh luput yang mudah rosak pada suhu yang sesuai untuk mengelakkan pembiakan bakteria.

Mungkin selepas ini,
anda boleh mencuba menyimpan roti di dalam peti sejuk
 untuk mengekalkan ketahanannya daripada rosak.


Batu Karang Pundi Kencing

Definisi

Apa itu batu dalam pundi kencing?

Batu karang pundi kencing adalah
jisim-jisim mineral yang keras dalam pundi kencing anda.
 Batu-batu pundi kencing dicirikan oleh air kencing yang pekat.

Air kencing boleh berubah warna dari kuning gelap ke coklat bergantung kepada jenis sisa buangan dan mineral (garam, dan produk sisa buangan) terkandung di dalamnya.

Apakah kebarangkalian Batu Karang Pundi Kencing?

Batu pundi kencing ini sangat biasa. Ia biasanya lebih banyak menjejaskan lelaki daripada wanita. Ia boleh menjejaskan pesakit tanpa mengira usia.

 Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Batu Karang Pundi Kencing?

Simptom-simptom yang biasa dialami jika terdapat batu karang dalam pundi kencing adalah:

Sakit di abdomen bawah

Pada lelaki, rasa sakit atau tidakselesa di dalam zakar

Sakit semasa kencing

Kerap kencing

Kesukaran kencing atau gangguan dalam aliran air kencing

Terdapat darah dalam air kencing

Air kencing berwarna gelap atau keruh

Mungkin terdapat beberapa gejala yang tidak disenaraikan di atas.

Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda.

 Tubuh setiap orang bertindak secara berbeza. Langkah yang terbaik adalah dengan berbincang dengan doktor anda apa yang terbaik untuk keadaan anda.

Punca

Apakah punca batu dalam pundi kencing?

Batu dalam pundi kencing umumnya bermula apabila
 pundi kencing anda mempunyai lebihan kristal yang membentuk air kencing.

Kristal-kristal tersebut akhirnya menjadi batu dalam pundi kencing.

Keadaan asas tersirat yang menjejaskan keupayaan pundi kencing anda untuk dikosongkan sepenuhnya:

Pembesaran kelenjar prostat

Pundi kencing neurogenik rosak

Keradangan pundi kencing

Peralatan perubatan (kateter pundi kencing)

Batu karang buah pinggang

Faktor-faktor Risiko

Apakah yang meningkatkan risiko saya kepada Batu Karang Pundi Kencing?

Terdapat banyak faktor risiko untuk batu karang pundi kencing, seperti:

Kanak-kanak, sering kali disebabkan oleh dehidrasi, jangkitan dan diet rendah protein.

Orang dewasa, terutamanya di kalangan lelaki berusia 30 tahun ke atas.

Mempunyai beberapa keadaan kesihatan: penyumbatan pundi kencing, strok, kecederaan saraf tunjang, penyakit Parkinson, kencing manis, disk melejit.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Batu Karang Pundi Kencing didiagnosis?

Ujian diagnostik mungkin termasuk:

Ujian ini digunakan untuk menguji air kencing anda untuk penghabluran, jangkitan, dan keabnormalan yang lain.

Imbasan CT Spiral. Pemeriksaan imbasan CT jenis ini adalah untuk komplikasi dalam pundi kencing atau di tempat lain di dalam badan dengan lebih cepat dan lebih tepat daripada pengimbas CT tradisional.

Ultrabunyi menggunakan gelombang bunyi untuk menghasilkan imej bahagian dalam badan anda.

Sinar-X. Sinar-X menunjukkan bahagian dalam pundi kencing dan kebanyakan keabnormalan yang mungkin ada; Walau bagaimanapun, ia mungkin tidak menunjukkan setiap batu karang dalam pundi kencing anda.

Pielogram intravena. Semasa prosedur ini, pewarna disuntik ke dalam urat yang mengalir melalui saluran darah anda sehingga ke pundi kencing anda. Pewarna ini menampakkan apa-apa pembentukan yang abnormal dan kemudian sinar-X diambil dari hasil yang diserlahkan.

Bagaimana pesakit Batu Karang Pundi Kencing dirawat?

Secara umumnya, batu karang pundi kencing perlu dikeluarkan, terdapat beberapa rawatan:

Cystolitholapaxy. Penggunaan peralatan laser, mekanikal, atau ultrabunyi, untuk memecahkannya ke dalam kepingan yang lebih kecil untuk dibuang.

Dalam kes ini, batu karang pundi kencing yang besar atau terlalu sukar untuk pecah dikeluarkan melalui pembedahan terbuka. Dengan melaksanakan amalan ini, apa-apa keadaan asas yang tersirat menyebabkan pembentukan batu karang, seperti pembesaran prostat, mungkin boleh dirawat pada masa yang sama.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani batu dalam pundi kencing?

Gaya hidup dan remedi di rumah yang berikut mungkin membantu anda menghadapi batu karang pundi kencing:

Minum banyak air.

Makan produk berasaskan protein.

Jangan tahan kencing.

Lakukan senaman secara teratur.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sindrom Turner

Definisi

Apa itu Sindrom Turner?

Sindrom Turner adalah gangguan genetik yang berkaitan dengan kecacatan kromosom. Kromosom termasuklah gen-gen pembuat DNA. Oleh itu, kromosom mempunyai peranan penting dalam penghantaran dan mencatatkan struktur genetik pada tahap selular. Gabungan kromosom di dalam sel adalah unik pada setiap orang dan ia menentukan pertumbuhan seseorang manusia. Kecacatan pada kromosom membawa kepada pelbagai simptom; dan ia mungkin ringan atau teruk. Setiap orang mempunyai 23 pasang kromosom, termasuk kromosom ke-23 yang menentukan jenis kelamin (XY pada lelaki dan XX pada wanita). Dalam sindrom Turner, kecacatan berlaku dalam kromosom X dalam pasangan kromosom.

Apakah kebarangkalian Sindrom Turner?

Sindrom Turner hanya memberi kesan kepada wanita, yang kekurangan beberapa atau semua kromosom X yang diperlukan pada wanita.

Simptom-simptom

Apakah simptom-simptom Sindrom Turner?

Bayi dengan sindrom Turner selalunya membesar dengan dan mereka menghadapi masalah pencernaan. Manifestasi fizikal biasa termasuk leher pendek, kerdil, dada luas, telinga besar atau rendah atau garis rambut di bawah belakang leher. Ovari biasanya tidak berkembang, jadi mereka tidak mengalami pertumbuhan payudara. Pada usia yang lebih dewasa, mereka mungkin mengalami haid lambat atau tidak mengalami haid langsung untuk kali pertama. Kebanyakan wanita dengan keadaan ini tidak boleh mengandung. Masalah jantung dan buah pinggang, kehilangan pendengaran dan pergerakan yang kekok juga boleh muncul. Biasanya, kanak-kanak perempuan dan wanita mempunyai kecerdasan biasa tetapi kadang-kadang mereka mempunyai masalah dalam pembelajaran.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika anda mengalami situasi berikut:

Penghidap dan memerlukan bantuan khas dari sekolah;

Pesakit yang mengalami kemurungan;

Pesakit yang mencari maklumat lanjut mengenai kumpulan sokongan.

Punca

Apakah Punca Sindrom Turner?

Ia berlaku apabila salah satu kromosom X pada wanita hilang sebahagian atau sepenuhnya. Punca mengapa kecacatan kromosom ini berlaku tidak diketahui.

Perubahan genetik dalam sindrom Turner mungkin salah satu daripada jenis berikut:

Satu kromosom: Hilang kromosom X sepenuhnya terjadi dalam sperma bapa atau telur ibu. Ini berlaku di setiap sel badan, yang semuanya hanya mempunyai satu kromosom X.

Mosaic: dalam beberapa kes, kesilapan berlaku semasa pembahagian sel pada peringkat awal perkembangan embrio. Ini menyebabkan beberapa sel di dalam badan mempunyai kedua-dua kromosom X yang diubahsuai. Orang lain hanya mempunyai satu salinan kromosom X, atau mempunyai satu yang lengkap dan satu yang diubah.

Bahan kromosom Y. Dalam sesetengah kes sindrom Turner, beberapa sel mempunyai salinan kromosom X dan sel-sel lain membawa kedua-dua salinan kromosom X dan Y. Individu ini secara biologi akan membesar menjadi perempuan, tetapi kehadiran bahan kromosom Y meningkatkan risiko kepada kanser yang disebut
primary tumor genital tissue.

Faktor-faktor Risiko

Apakah yang meningkatkan risiko saya kepada Sindrom Turner?

Kehilangana tau perubahan kromosomberlaku secara rawak. Kadang-kadang, ia disebabkan oleh masalah dengan telur atau sperma. Kadang kala fenomena ini berlaku pada peringkat awal perkembangan embrio. Sindrom Turner tidak ditentukan oleh keturunan keluarganya.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Turner didiagnosis?

Doktor anda boleh mendiagnosis sindrom Turner berdasarkan penampilan seseorang kanak-kanak. Ujian akan dibuat untuk melihat sama ada satu kromosom X telah hilang untuk membantu mengesahkan diagnosis. Dalam ujian ini, sampel kecil darah akan dikumpulkan. Bilangan kromosom dari sel darah dikira, dan saiz serta bentuknya akan dikaji. Susunan kromosom ini dipanggil
phenotype
 manusia. Ujian lain mungkin diperlukan untuk memeriksa penyakit lain seperti penyakit jantung atau buah pinggang yang disebabkan oleh sindrom Turner.

Bagaimana pesakit Sindrom Turner dirawat?

Terapi hormon boleh membantu melalukanbeberapa pelarasan luar biasa. Hormon adalah bahan kimia dalam badan untuk mengawal pertumbuhan dan fungsi lain dalam tubuh. Kadar pertumbuhan boleh diperbaiki dengan menggunakan hormon pertumbuhan. Rawatan ini boleh membantu meningkatkan ketinggian pesakit kepada beberapa sentimeter. Pada tahun-tahun awal akil baligh, hormon wanita boleh digunakan. Ia akan membantu pembangunan fizikal apabila pertumbuhan payudara dan haid bermula. Ubat-ubatan ini akan digunakan apabila perlu untuk masalah jantung atau buah pinggang. Pakar akan membantu doktor memilih rawatan terbaik. Mereka termasuk ahli genetik yang khusus pada isu-isu kromosom dan pakar endokrinologi untuk merawat hormon.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Turner?

Gaya hidup dan pengubatan sampingan yang berikut mungkin membantu anda mengatasi penyakit ini:

Gunakan ubat seperti yang dipreskripsi.

Semak secara berkala dengan pakar endokrinologi dan penjagaan utama.

Bantu pesakit untuk bersenam, makan sihat dan menjaga berat badan yang normal.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini 14 Simptom Radang Tonsil! Usah Biarkan Sebab Boleh Bawa Maut!

Pernah dengar mengenai penyakit radang tonsil atau tonsilitis?

Tonsil adalah sejenis tisu limfoid yang terletak di permukaan saluran pernafasan dan percernaan anda serta merupakan antara sistem imun tubuh badan yang paling penting.

Ia berfungsi sebagai barisan pertahanan pertama terhadap patogen asing iaitu organisme seperti kuman, bakteria dan virus yang boleh menyebabkan jangkitan.

Pun begitu, pernahkah kalian terfikir jika bahagian ini terkena jangkitan lantas mengakibatkan penyakit seperti radang tonsil?

Buat anda yang terfikir dan tertanya sama ada kondisi ini boleh membawa maut atau tidak, mari kita ikuti artikel ini untuk tahu!

Untuk mendapatkan lebih banyak info tentang Keadaan Telinga, Hidung/Tekak, sila dapatkannya
di sini.

Apa itu radang tonsil?

Sebelum pergi dengan lebih mendalam lagi, adalah wajar untuk kita semua tahu definisi sebenar penyakit ini terlebih dahulu.

Turut dikenali sebagai tonsilitis, kondisi ini akan berlaku angkara jangkitan organisme bakteria atau virus.

Ia lebih kerap berlaku kepada golongan kanak-kanak
, remaja dan belia serta jarang menjangkiti warga emas.

Kebiasaannya, tonsilitis adalah salah satu daripada masalah kesihatan akut namun hanya bersifat jangka masa pendek sahaja.

Antara simptom yang paling popular tentang penyakit ini adalah permukaan tonsil akan kelihatan merah cerah dengan bintik putih serta garis nanah yang menyebabkan kesakitan.

Ya, ia adalah kondisi kesihatan yang sangat bahaya sekiranya tidak dirawat dengan kadar segera.

Oleh itu, tolong jangan bertangguh untuk berjumpa dengan doktor jika khuatir terkena tonsilitis.

Apa simptom & komplikasi tonsilitis?

Sekiranya terkena radang tonsil, penderita mungkin akan mengalami beberapa simptom termasuklah:

Kelenjar limfoid membesar

Tonsil membengkak

Tonsil berubah warna merah dengan bintik putih serta garis nanah

Timbul ulser pada sekitar kawasan tekak

Sukar menelan makanan dan minuman pejal

Hilang selera makan

Suara berubah garau

Nafas berbau busuk

Sakit tekak

Sakit telinga

Sakit perut

Pening kepala

Demam panas

Lemah badan

Antara komplikasi yang mungkin akan berlaku adalah kesukaran untuk bernafas ekoran saluran pernafasan penderita tersekat gara-gara tonsil yang bengkak.

Kesukaran ini boleh berlaku semasa sedar ataupun ketika sedang tidur (
gangguan tidur apnea
).

Ia adalah sangat bahaya kerana sekatan ini mungkin boleh mengakibatkan kalian tercekik atau tidak mampu bernafas dengan betul.

Selain itu, tonsilitis juga mungkin boleh merebak sehingga menjejaskan dinding sekeliling tonsil (tonsillar cellulitis).

Jangkitan ini turut meningkatkan risiko pengumpulan nanah pada bahagian belakang tonsil (peritonsillar abscess).

Namun adakah ia begitu kronik sehingga boleh menyebabkan kematian?

Radang tonsil boleh menyebabkan kematian?

Sekiranya tidak dirawat dengan segera, tonsilitis akan menjadi lebih teruk lantas mengakibatkan kondisi kesihatan yang berbahaya sehingga mungkin boleh membawa maut.

Meskipun tidak banyak kes kematian disebabkan penyakit ini, namun risiko saluran pernafasan penderita tersekat akibat tonsil yang bengkak masih lagi tinggi.

Ini
 lebih berisiko jika ia terjadi ketika sedang tidur
 kerana penderita tidak sedar tentang perkara yang berlaku lantas tidak mampu untuk mencari atau meminta pertolongan.

Jadi,
 jawapan ringkasnya adalah ya tonsilitis boleh menyebabkan kematian
.

Namun ia bukan disebabkan penyakit itu sendiri sebaliknya didasari oleh komplikasi lain yang boleh terjadi akibat penyakit ini.

Apa yang kalian boleh lakukan?

Baiklah, sekarang kita sudah tahu bahawa memang benar tonsilitis boleh membawa maut jika tidak dirawat dengan kadar segera.

Oleh itu, perkara pertama yang penderita perlu lakukan adalah berjumpa dengan doktor untuk sesi konsultasi terlebih dahulu.

Anda perlu ketahui sama ada kalian memang benar mengalami tonsilitis atau
penyakit lain berkaitan tonsil ataupun tekak seperti strep throat dan
 lain-lain.

Ini adalah sangat penting untuk para doktor menentukan kaedah rawatan lanjutan yang seterusnya.

Sekiranya ia memang benar tonsilitis, rawatan lanjutan adalah bergantung kepada tahap keterukannya.

Jika masih di tahap yang belum teruk,
pengambilan antibiotik untuk membunuh bakteria atau virus
 yang menyebabkan jangkitan mungkin sudah memadai.

Jika di tahap yang sangat teruk pula,
pembedahan untuk membuang tonsil
 mungkin perlu dilakukan untuk mencegah penyebaran jangkitan yang lebih akut.

Akhir kata, radang tonsil adalah satu penyakit yang tidak wajar dipandang enteng kerana ia mungkin boleh membawa maut.

Oleh itu, segeralah berjumpa doktor sekiranya kalian mengalami simptom-simptom seperti yang kami nyatakan di atas tadi.


Ikut Panduan Waktu Makan Ini Jika Ada Ahli Keluarga Yang Hidap Kencing Manis Jenis 1

Ibu bapa yang ada anak menghidap diabetes jenis 1 buat pertama kali, mungkin agak keliru untuk tentukan waktu makan si kecil. Kami berikan panduan ringkas jadual pemakanan pesakit kencing manis di sini untuk anda. Kaedah pemakanan yang tepat juga adalah salah satu daripada cara merawat kencing manis.

Untuk mendapatkan lebih banyak info tentang Kencing Manis, sila dapatkannya
di sini.

Apakah panduan pemakanan bagi pesakit kencing manis jenis 1 yang perlu diketahui?

Tiada sebarang jenis makanan khusus untuk pesakit diabetes jenis 1
, namun semestinya makanan yang sihat adalah disarankan.

Untuk pengetahuan anda, kebanyakan daripada pesakit kencing manis jenis 1 menggunakan insulin basal yang bertindak lebih lama.

Ini bermakna, satu suntikan insulin tersebut berfungsi merendahkan gula darah mereka dalam tempoh lebih daripada 24 jam.

Insulin ini merupakan salah satu cara merawat kencing manis.

Namun, disebabkan fungsinya yang berterusan selama lebih 24 jam, maka ia akan tetap merendahkan gula darah walaupun pesakit tersebut tidak makan apa-apa.

Oleh sebab itu, jika pesakit kencing manis jenis 1 melewatkan atau
skip
 waktu makan, mereka lebih berisiko untuk mendapat hipoglisemia.

Hipoglisemia ialah satu keadaaan di mana paras gula darah terlalu rendah.

Selain itu, mengambil terlalu banyak sumber karbohidrat juga memberikan masalah kepada pesakit kencing manis jenis 1.

Ini kerana, paras gula darah akan meningkat dengan lebih banyak melebihi kemampuan insulin basal untuk memproses gula tersebut.

Jika keadaan ini berlaku, pesakit kencing manis jenis 1 akan memerlukan suntikan insulin tambahan (insulin biasa) mengikut dos tertentu.

Ini bertujuan untuk memproses sumber glukosa tambahan dalam darah hasil daripada karbohidrat yang diambil terlalu banyak sebelum ini.

Mengapakah jadual pemakanan pesakit kencing manis sangat penting untuk pesakit kencing manis jenis 1?

Pesakit diabetes yang mengambil jenis makanan rendah indeks glisemik (GI)
 lebih mudah untuk mengatur waktu makan mereka.

Ini kerana, makanan yang rendah GI akan menaikkan paras gula darah secara perlahan-lahan sahaja.

Ini akan memberikan masa kepada insulin yang disuntik dalam tubuh untuk bertindak balas dengan glukosa dalam darah.

Pesakit kencing manis jenis 1 perlu memberikan perhatian kepada jenis makanan serta waktu makan supaya paras gula darah mereka kekal stabil.

Ini untuk mengelakkan sebarang komplikasi lain seperti hipoglisemia
dan juga hiperglisemia.

Ikut tip jadual pemakanan pesakit kencing manis ini sebagai cara merawat kencing manis

Salah satu cara merawat kencing manis bagi pesakit kencing manis jenis 1 adalah melalui jadual pemakanan pesakit kencing manis yang tepat.

Bagi pesakit kencing manis jenis 1,
 anda disarankan untuk makan dan mengambil suntikan insulin pada waktu yang sama setiap hari.

Sebagai contoh, jika anda mengambil sarapan pagi dan suntikan insulin pada pukul 9 pagi, maka kekalkan waktu tersebut setiap hari.

Jadual yang tetap setiap hari seperti ini akan membantu anda untuk
mengawal paras gula darah dengan lebih stabil.

Antara tip jadual pemakanan pesakit kencing manis yang boleh diikuti ialah:

Jadual pemakanan pesakit kencing manis – Makan makanan dalam tempoh antara 3 hingga 4 jam. Cara ini boleh mengelakkan anda daripada bertindihan (
overlap)
 dengan dos suntikan insulin biasa yang bertindak lebih pantas.

Jangan tukarkan waktu makan anda lebih daripada dua jam. Sebagai contoh, jika anda kerap bersarapan pagi pada pukul 9 pagi, pastikan anda tidak terlewat untuk mengambil sarapan pagi melebihi tempoh dua jam selepas pukul 9 pagi.

Jadual pemakanan pesakit kencing manis – Ambil snek dalam tempoh 2 atau 3 jam selepas makan dan lihat paras gula darah anda. Ini untuk memastikan agar paras gula darah anda tidak terlalu rendah ketika dos insulin sedang bertindak dengan pantas.

Ambil suntikan insulin basal anda pada waktu yang sama setiap hari. Jika perlu, tetapkan penggera pada telefon pintar anda agar anda tidak terlepas waktu untuk menyuntik insulin.

Kesimpulan

Memandangkan pesakit kencing manis jenis 1 tidak berupaya lagi untuk menghasilkan insulinnya sendiri, maka waktu makan serta waktu suntikan insulin yang tepat sangat diperlukan.

Ini untuk memastikan agar paras gula darah kekal stabil selain mengelakkan komplikasi hiperglisemia dan juga hipoglisemia.


Ibu Ayah, Anda WAJIB Tahu Cara Bantuan Pernafasan Untuk Anak! Ini Panduan Lengkap Tentangnya

Bantuan pernafasan atau Cardiopulmonary Resuscitation (CPR), merupakan prosedur menyelamatkan nyawa. Prosedur ini perlu dilakukan apabila nafas atau nadi anak anda terhenti. Keadaan ini akan mengakibatkan sesak nafas atau kecederan lain. Antara cara melakukan bantuan pernafasan adalah seperti berikut:

Memberikan pernafasan mulut ke mulut untuk memberikan oksigen ke dalam paru-paru.

Menekan dada untuk memastikan pengaliran darah tidak berhenti.

Kerosakan otak atau kematian boleh terjadi dalam masa berapa saat sekiranya pengaliran darah anak anda terhenti. Anda perlu melakukan bantuan pernafasan ini sehinggalah anak anda kembali bernafas dan mempunyai nadi ataupun sehingga pakar perubatan tiba.

Apakah punca dan simptomnya?

Terdapat beberapa perkara yang boleh menyebabkan nadi dan nafas anak anda terhenti. Antaranya ialah lemas, renjatan elektrik, pendarahan yang teruk, keracunan, sesak nafas, penyakit paru-paru, trauma pada kepala ataupun apa-apa kecederaan yang serius. Bantuan pernafasan perlu dibuat sekiranya anak anda mula menunjukkan tanda-tanda seperti tidak bernafas, hilang nadi dan tidak sedarkan diri.

Hubungi nombor kecemasan

Sekiranya anda berseorangan bersama anak anda dan anak anda mula menunjukkan tanda-tanda seperti yang dinyatakan di atas, anda perlu pantas menghubungi nombor keselamatan di samping melakukan bantuan pernafasan. Jika anak anda masih tidak sedarkan diri namun masih bernafas, tunggu sehingga bantuan kecemasan tiba. Ketika ini, anak anda tidak lagi memerlukan bantuan pernafasan. Bantuan pernafasan perlu dilakukan secara betul untuk mengelakkan keadaan menjadi lebih buruk.

Langkah pencegahan

Kanak-kanak sangat mudah terdedah dengan bahaya. Berikut merupakan tip yang boleh mengurangkan risiko kejadian buruk berlaku:

Ajar anak anda tentang keselamatan dalam rumah.

Ajar anak anda berenang.

Ajar anak anda berhati-hati dengan kenderaan dan menunggang basikal dengan berhati-hati.

Pastikan anda mengikut arahan penggunaan kerusi untuk kanak-kanak dalam kereta.

Ajar anak anda tentang keselamatan berkaitan bahan api.

Pastikan anak anda memahami perkataan “jangan sentuh”.

Jangan memandah rendah terhadap anak anda. Pastikan mereka mahir dalam teknik menyelamatkan diri ketika berlaku kejadian tidak diingini. Ini kerana respon semulajadi yang datang dari anak anda berpeluang menyelamatkannya daripada apa-apa bentuk kecederaan. Selain itu, gunakan tali penghadang untuk memastikan keselamatan anak anda ketika berada dalam stroler atau kerusi yang tinggi.

Pastikan anak anda hanya bermain dengan permainan sesuai mengikut umurnya. Perhatikan setiap bahagian permainan-permainan yang kecil bagi mengelakkan mereka tercedera atau tertelan bahagian mainan tersebut. Selain itu, simpan bahan kimia bertoksik dan bahan pencuci di dalam tempat yang tidak dapat dicapai oleh anak anda.

Perhatikan anak anda dan pastikan mereka menjauhi kawasan berbahaya seperti kawasan air atau perabot-perabot. Elakkan juga mereka daripada peralatan elektrik, alat memasak, ubat-ubatan dan barang-barang lain yang berisiko mencederakan anak anda.

Hello Health Group
 tidak menyediakan nasihat perubatan, diagnosis, atau rawatan.


Ini Tawaran Dan Manifesto PN, BN & PH Untuk Sektor Kesihatan Negara! Anda Team Mana?

Kehangatan Pilihan Raya Umum Malaysia ke-15 semakin terasa. Setiap gabungan utama parti politik negara sudah pun membentangkan tawaran dan manifesto masing-masing bagi menawan hati rakyat. Mari kita lihat antara tawaran gabungan utama parti-parti politik di Malaysia untuk pilihan raya kali ini dalam sektor kesihatan awam bagi 5 tahun akan datang.

Untuk mendapatkan lebih banyak info berkenaan Kesihatan, anda boleh klik
di sini
.

Tiga gabungan parti politik utama di Malaysia

Fungsi pilihan raya
 adalah untuk menentukan kerajaan yang mentadbir negara bagi tempoh masa 5 tahun akan datang.

Pada pilihan raya umum kali ini, terdapat tiga gabungan utama dengan dominasi terbesar politik di Malaysia.

Gabungan tersebut adalah Perikatan Nasional (PN), Barisan Nasional (BN) dan juga Pakatan Harapan (PH).

Berdasarkan analisis kami, kesemua gabungan ini menawarkan manifesto mereka yang tersendiri untuk sektor
kesihatan negara
.

 Mari kita lihat apa yang mereka tawarkan dalam meningkatkan kualiti perkhidmatan kesihatan untuk rakyat.

Tawaran pilihan raya umum Perikatan Nasional (PN)

Menyediakan kerangka dan sistem pengurusan kesihatan negara yang holistik dengan mengambil kira keperluan kesihatan warga emas sebagai persediaan ke arah negara menua.

Meningkatkan peruntukan kesihatan lebih 5% daripada kadar KDNK secara berperingkat untuk memperkasa kualiti perkhidmatan kesihatan.

Mengasingkan item pembelian peralatan sukan, bayaran
keahlian gimnasium
, sewaan peralatan sukan, fi penyertaan pertandingan daripada item gaya hidup.

Pengecualian cukai khusus Malaysia Sihat sebanyak RM3,000 bagi aktiviti sukan dan riadah bagi mempromosi gaya hidup sihat dalam kalangan masyarakat.

Membina dan menaik taraf kemudahan kesihatan yang dilengkapi sistem sokongan keluarga pesakit terutama di kawasan luar bandar.

Menyediakan dana khas bagi mempercepatkan kerja-kerja penyelenggaraan hospital.

Menambah bilangan
doktor pakar
 dan menaik taraf hospital daerah.

Mempercepatkan digitalisasi dan pemodenan fasiliti serta perkhidmatan kesihatan yang bersepadu dan terangkum, termasuk membangunkan data raya komprehensif.

Meningkatkan khidmat kesihatan bergerak di kawasan padat penduduk.

Memperkasa akses kepada bantuan kesihatan mental di pusat kesihatan Kerajaan.

Memperluaskan pendekatan kesihatan preventif, termasuk bagi menangani
penyakit tidak berjangkit
 (
non-communicable diseases
).

Membangunkan industri farmaseutikal dan peralatan perubatan untuk memastikan negara mampu memenuhi keperluan perubatan dan kesihatan serta mengurangkan kos perubatan kepada rakyat.

Memastikan setiap hospital mempunyai jaringan pengangkutan awam yang cekap dan kemudahan parkir yang mampan.

Memperluaskan perkhidmatan jururawat komuniti untuk pesakit seperti lumpuh dan anak berkeperluan khas di rumah.

Menubuhkan Suruhanjaya Perkhidmatan Kesihatan bagi meningkatkan kecekapan pengurusan pegawai perubatan dan kumpulan sokongan termasuk perjawatan doktor, kes buli dan kebajikan
houseman
 serta isu kekurangan
doktor pakar
.

Tawaran pilihan raya umum Barisan Nasional (BN)

Memperuntukkan 5% KDNK (peningkatan daripada RM36 bilion pada tahun 2023 kepada anggaran RM77 bilion) menjelang tahun 2027 untuk perbelanjaan kesihatan bagi meningkatkan kepakaran, akses dan kualiti perkhidmatan
kesihatan awam
.

Pembinaan lebih banyak hospital pakar untuk disiplin seperti penyakit berjangkit dan kesihatan mental.

Meningkatkan peluang latihan kepakaran dan sub-kepakaran di
hospital swasta
 bagi meningkatkan jumlah pakar perubatan.

Membangunkan sebuah Hospital Pakar Awam Wanita (HAWA) pertama sebagai hospital pakar mengkhususkan isu kesihatan wanita.

Skim subsidi nasional untuk
ujian mamogram
 dan saringan barah serviks.

Tawaran pilihan raya umum Pakatan Harapan (PH)

Beralih daripada penjagaan pesakit atau “sick care” kepada penjagaan kesihatan dan kesejahteraan (
healthcare & wellness
) termasuk menangani penentu sosial untuk kesihatan.

Meningkatkan Belanjawan Kesihatan Awam kepada 5% daripada Keluaran Dalam Negara Kasar Malaysia (KDNK) dalam masa 5 tahun.

Memberi tumpuan khusus untuk menangani peningkatan
penyakit tidak berjangkit
 (
Non Communicable Diseases
).

Menubuhkan Suruhanjaya Kesihatan yang akan merangka dan memantau pelaksanaan “Pelan Reformasi Kesihatan Negara.”

Menubuhkan Suruhanjaya Perkhidmatan Kesihatan untuk mengukuhkan pengurusan sumber manusia, perjawatan, latihan dan perkembangan kerjaya para petugas kesihatan.

Pengurangan tempoh menunggu untuk mendapatkan perkhidmatan kesihatan, pemodenan fasiliti kesihatan dan mewujudkan waktu operasi yang fleksibel di
klinik kesihatan
 berpopulasi tinggi.

Hospital kerajaan beroperasi mengikut syif berbanding mengikut waktu kerja biasa sepertimana amalan di beberapa negara.

Meluaskan program perlindungan mySalam kepada golongan M40.

Memperkukuh penjagaan primer dan pencegahan melalui sistem berasaskan kapitasi Pengamal Am (
General Practitioner
).

Memberi tumpuan khusus kepada agenda
negara menua
 (
ageing nation
) sebagai kesiapsiagaan menjelang 2030.

Menyegerakan pindaan Seksyen 309 Kanun Keseksaan untuk tidak lagi menjadikan percubaan membunuh diri sebagai satu perbuatan jenayah.

Memberikan lebih perhatian untuk meningkatkan penjagaan kesihatan mental secara holistik termasuk meluaskan liputan skim
insurans
 kepada rakyat merangkumi perlindungan dalam isu kesihatan mental.

Jadi anda rasa, tawaran pihak manakah yang lebih realistik dan menawan hati anda? Baliklah mengundi dan buat
semakan pilihan raya
umum untuk melihat prestasi gabungan pilihan anda.


Apa Itu Ubat Antipsikotik Dan Bagaimana Ia Berfungsi?

Antipsikotik adalah ubatan yang digunakan untuk merawat skizofrenia atau mania yang disebabkan gangguan bipolar. Terdapat dua jenis ubat antipsikotik utama:

Antipsikotik atipikal (
Atypical antipsychotic)

Antipsikotik lama

Kedua jenis ubatan ini dipercayai dapat berfungsi dengan baik. Kesan sampingan adalah perkara biasa bagi antipsikotik.

Apa itu antipsikotik?

Antipsikotik adalah kumpulan ubatan yang sering digunakan untuk merawat penyakit kesihatan mental seperti Skizofrenia®, Mania®. Ubatan ini turut digunakan untuk merawat kemurungan dan kegelisahan kronik. Antipsikotik juga dikenali sebagai ubat penenang utama.

Jenis antipsikotik

Terdapat dua jenis antipsikotik utama:

Antipsikotik atipikal atau baru

Ada masanya ia dipanggil antipsikotik generasi kedua, termasuk:

Amisulpride®;

Aripiprazole®;

Clozapine®;

Olanzapine®;

Quetiapine®;

Risperidone®.

Antipsikotik lama yang tipikal

Turut dikenali sebagai antipsikotik generasi pertama, termasuk:

Chlorpromazine®;

Flupentixol®;

Haloperidol®;

Levomepromazine®;

Pericyazine®;

Perphenazine®;

Sulpiride®;

Zuclopenthixol®.

Antipsikotik boleh didapati dalam bentuk tablet, kapsul, cecair, dan suntikan depot (tempoh panjang). Tersedia dalam pelbagai jenama.

Bagaimana ubat antipsikotik berfungsi?

Antipsikotik dikatakan berfungsi dengan mengubah kesan kimia tertentu dalam otak, yang dipanggil dopamin, serotonin, noradrenaline, dan asetilkolin. Bahan kimia ini mempunyai kesan perubahan; tingkah laku, emosi, perasaan. Dopamin, adalah bahan kimia utama yang akan mendapat kesan dari ubatan ini.

Dengan mengubah kesan kimia ini di dalam otak, ia boleh mencegah atau menghalang anda dari mengalami:

Halusinasi seperti mendengar suara

Delusi mempunyai pemikiran tidak berasaskan realiti

Gangguan pemikiran

Perubahan emosi melampau disebabkan gangguan bipolar

Bagaimana keberkesanan ubat antipsikotik?

Dianggarkan 8 daripada 10 individu yang mengambil ubatan ini, akan merasai peningkatan positif dalam simptom yang dihadapi. Ramai individu perlu mengambil ubatan ini untuk tempoh jangka masa panjang walaupun apabila mereka merasa sihat. Ini adalah untuk menghalang simptom dari kembali terjadi. Namun, walaupun anda mengambil ubatan ini untuk tempoh masa panjang dan ia membantu, ada masanya simptom anda tetap boleh kembali.

Simptom mungkin mengambil masa 2-4 minggu untuk berkurangan selepas memulakan ubatan dan ia memerlukan beberapa minggu untuk pulih sepenuhnya. Dos ubatan biasanya akan meningkat untuk membantu mencegah kesan sampingan (termasuk kenaikan berat badan)

Kesan sampingan utama

Kesan sampingan umum, termasuk:

Mulut kering, penglihatan kabur dan
sembelit
. Simptom ini mungkin berakhir apabila anda sudah membiasakan diri dengan ubatan.

Mengantuk (lali), juga simptom biasa tetapi mungkin petunjuk bahawa dos yang diambil terlalu tinggi. Mengurangkan dos mungkin pilihan yang baik.

Sesetengah individu mengalami penambahan berat badan. Ia mungkin meningkatkan risiko diabetes dan masalah jantung untuk tempoh jangka masa panjang.

Berlaku gangguan pergerakan dalam beberapa kes. Ini termasuk:

Parkinsonisme – boleh menyebabkan simptom yang sama berlaku kepada individu dengan penyakit Parkinson, seperti mengigil atau kekejangan otot.

Akathisia – hampir kepada kegelisahan pada kaki.

Dystonia – pengerakan tidak normal pada bahagian muka dan badan.

Tardive dyskinesia (TD) – gangguan pergerakan yang berlaku jika anda mengambil antipsikotik untuk beberapa tahun. Ia menyebabkan pengerakan menjadi tidak teratur dan tidak terkawal.

Ubatan antipsikotik atipikal dipercayai kurang menyebabkan kesan sampingan gangguan pergerakan berbanding ubatan antipsikotik atipikal. Pengurangan gangguan pergerakan menjadi sebab utama mengapa ubatan antipsikotik atipikal menjadi pilihan penggunaan.

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

Sembelit

5 Tanda Awal Penyakit Parkinson


9 Tip Bantu Cepatkan Penyembuhan Lepas Beranak, Ibu MESTI Cuba!

Melahirkan anak adalah proses yang melibatkan pelbagai perubahan pada diri ibu, baik secara emosi mahupun fizikal. Oleh sebab itu penjagaan diri selepas bersalin amat penting!

Baca lebih lanjut tentang Kehamilan
di sini.

Tempoh penjagaan diri selepas bersalin

Tidak kira bagaimana kaedah anda melahirkan anak, jangka masa 6 minggu pertama dianggap sebagai masa penjagaan diri selepas bersalin atau tempoh pemulihan.

Mungkin
proses kelahiran
 yang anda tempuhi lancar, tidak seperti sesetengah wanita mengalami kesukaran
sewaktu bersalin.

Namun hakikatnya badan telah meregang sehingga ke tahap maksimum dan memerlukan masa untuk pulih.

Umumnya, setiap ibu mempunyai badan berbeza, maka tempoh pemulihan juga adalah pada kadar dan simptom selepas bersalin yang tidak sama.

Sesetengah simptom mungkin akan mereda dalam tempoh seminggu.

Sementara gejala seperti
sakit puting
, kesakitan pada belakang badan dan kadangkala rasa menyucuk pada perineal, boleh berlanjutan selama berminggu-minggu.

Ada juga simptom seperti
payudara bengkak
 dan kesakitan pada bahagian pinggul yang boleh berterusan sehinggalah bayi membesar.

Bagi ibu yang melalui
kelahiran normal atau faraj,
 pastinya tertanya-tanya berapa lama masa diperlukan untuk menghilangkan rasa sakit dan
luka perineum
 akan sembuh.

Kebiasaannya, pemulihan boleh berlaku antara 3 minggu (jika tidak berlaku koyak an) sehingga 6 minggu atau lebih sekiranya anda
mengalami luka perineum atau jahitan episiotomi.

Keadaan miss V selepas bersalin
? Sudah tentu akan ada perubahan, itu yang pasti.

Bagi ibu yang menempuh prosedur melahirkan anak melalui pembedahan caesarean, anda perlu menjangkakan untuk bermalam di hospital selama 3 hingga 4 hari pertama selepas bersalin.

Anda juga akan mengambil masa 4 hingga 6 minggu sebelum kembali normal.

Bergantung sama ada
anda meneran
 atau tidak dan jangka masa bersalin itu sendiri, akan wujud risiko untuk mengalami kesakitan perineum.

Pendarahan selepas melahirkan anak

Bercakap mengenai penjagaan diri selepas bersalin, ibu pastinya sedia maklum mengenai pendarahan yang akan dialami setelah melahirkan anak.

Pendarahan ini dikenali sebagai lochia atau dalam Islam, ia disebut darah nifas. Umumnya, pendarahan ini boleh berlangsung selama tempoh 6 minggu.

Seperti pendarahan haid yang sangat banyak, ia adalah merupakan sisa darah, tisu serta lendir daripada rahim.

Tempoh pendarahan paling berat adalah selama 3 hingga 10 hari pertama dan akan berkurangan – berubah daripada merah kepada merah jambu hingga coklat dan akhirnya putih kekuningan.

Sekiranya menyedari terdapat gumpalan darah besar atau pendarahan banyak sehingga perlu menukar tuala wanita lebih daripada 1 bagi setiap sejam, lakukan pemeriksaan doktor dengan segera.

Ini perlu bagi mengelakkan berlakunya
tumpah darah
atau dalam istilah perubatan –
Postpartum Hemorrhage
.

Percepatkan proses penyembuhan penjagaan diri selepas bersalin

Berikut ada beberapa petua yang boleh membantu mempercepatkan tempoh pemulihan serta penjagaan diri selepas bersalin, sehingga anda sembuh dan berasa lebih sihat:

1. Bantu penyembuhan perineum

Lalukan ais pada bahagian perineum beberapa jam bagi
tempoh 24 jam pertama selepas kelahiran
.

Anda juga digalakkan untuk menyembur air suam ke kawasan jahitan sebelum dan selepas kencing bagi mengelakkan urin daripada menyebabkan kerengsaan. Jangan lupa lap sehingga kering, ya?

Elakkan daripada berdiri atau duduk terlalu lama dan tidur secara mengiring.

2. Penjagaan parut C-Sec

Bersihkan
bahagian Czer
 dengan sabun dan air sehari sekali. Keringkan dengan tuala bersih, kemudian sapu salap antibiotik.

Tanyakan kepada doktor sama ada perlu menutup bahagian luka atau dibiarkan terbuka.

Hindari daripada membawa bebanan selain mendukung si kecil.

3. Melegakan kesakitan dalam penjagaan diri selepas bersalin

Kesakitan yang dialami boleh diredakan dengan mandian air panas atau pad pemanas. Anda juga boleh mendapatkan urutan bagi memberikan kelegaan.

4. Pergerakan usus

Pergerakan usus pertama selepas melahirkan anak mungkin akan mengambil sedikit masa. Tetapi jangan memaksa!

Perbanyakkan pengambilan makanan tinggi serat seperti bijirin penuh, buah-buahan dan sayuran serta berjalan-jalan.

Jangan meneran semasa membuang air besar, ia tidak baik untuk luka jahitan perineum atau parut Czer anda.

5. Senaman Kegel

Untuk memulihkan faraj dalam penjagaan diri selepas bersalin, menjadikan
hubungan seks
menyeronokkan dan
mengatasi masalah kencing tidak lawas
,
senaman Kegel
 adalah jawapannya!

Baca juga:

6. Penjagaan payudara

Jika mengalami rasa sakit pada payudara, gunakan pad pemanas atau pek ais dan lakukan urutan lembut.

Pastikan anda
memakai bra penyusuan
 yang boleh memberikan keselesaan!

Sekiranya terdapat
luka pada puting
 kerana penyusuan badan, jangan lupa untuk menyapukan krim, okay?

7. Pemakanan seimbang

Amalkan kombinasi karbohidrat dan protein kompleks untuk tenaga serta pengambilan banyak serat untuk mencegah
masalah buasir
.

Jangan lupa untuk minum air 8 gelas setiap hari. Hindari pengambilan alkohol dan kafein.

8. Bersenam

Senaman untuk beberapa minggu pertama
selepas bersalin secara C-Sec
 perlu dielakkan!

Bagi yang melalui proses kelahiran normal, anda perlu mengelakkan daripada melakukan senaman berintensiti tinggi.

Berbincang dengan doktor waktu dan cara sesuai untuk anda melakukan senaman. Anda juga boleh memulakan aktiviti bersenam dengan berjalan-jalan sekitar rumah.

Pemeriksaan doktor

Jangan lupa untuk melakukan pemeriksaan doktor seperti yang dijadualkan bagi memastikan penyembuhan dan penjagaan diri selepas bersalin berada pada tahap baik.

Pastikan anda membuat temu janji membuang jahitan sekiranya melalui prosedur caesarean.

Dan jika terdapat sebarang simptom membimbangkan, kongsikan dengan doktor untuk mendapatkan penyelesaian terbaik.


Awas! Tertelan Air Mani Boleh Buat Isteri SELESEMA, Ada 3 Lagi Kesan Perlu Tahu!i

Seks adalah antara aktiviti yang paling menarik untuk dilakukan oleh suami isteri. Persoalannya, adakah perbuatan menelan air mani pasangan akan mendatangkan mudarat atau tidak?

Untuk pengetahuan anda, ia boleh dilakukan dalam pelbagai
posisi termasuklah seks oral
.

Pun begitu, kebanyakan pasangan terutamanya para isteri takut untuk melakukannya kerana ragu-ragu untuk telan air mani suami.

Untuk tahu jawapannya, jom sama-sama kita ikuti artikel ini dengan lebih lanjut!

Baca lebih lanjut tentang Kesihatan Seksual
di sini.

Boleh atau tidak menelan air mani?

Sebenarnya, perkara ini boleh dilakukan dan ia adalah normal untuk dilakukan oleh pasangan suami isteri!

Pun begitu, anda diingatkan untuk melakukan
ujian air mani
 terlebih dahulu bagi memastikan anda benar-benar bebas daripada sebarang kondisi kesihatan berkaitan sistem reproduktif anda.

Jika belum melakukan ujian air mani, sang suami
disarankan untuk menggunakan kondom
 saat melakukan seks oral bagi mengelakkan si isteri menelan air mani.

Jadi, perbuatan menelan air mani semasa seks oral ini boleh dan selamat dilakukan sekiranya pakar sudah mengesahkan anda tidak mempunyai sebarang masalah kesihatan.

Apa rasa sebenar air mani?

Tidak ramai yang tahu mengenainya kerana ia adalah sesuatu yang sangat subjektif. Ia sudah pasti akan berbeza bergantung kepada individu.

Pun begitu,
ada beberapa faktor yang mungkin akan mendalangi rasanya
.

Hakikatnya, rasa air mani ini sangat bergantung kepada apa yang wujud di dalamnya.

Antara elemen utama yang terkandung di dalamnya adalah cecair dengan sebanyak 96%.

Bakinya, 2% adalah dikandungi oleh sperma dan 2% lagi terdiri daripada elemen seperti berikut:

Gula fruktosa yang membekalkan tenaga kepada sperma

Sodium bikarbonat yang melindungi sperma dari persekitaran berasid dalam faraj

Vitamin C yang memastikan sperma sentiasa kekal sihat

Beberapa mineral lain seperti fosforus, zink, magnesium dan potasium

Disebabkan protein, enzim dan mineral ini, rasa asas air mani akan menjadi sedikit suam dan masin.

Namun, ada yang berpendapat rasanya adalah sedikit manis atau tawar.

Apa yang menyebabkan variasi pada rasa air mani ini?

Sebenarnya, faktor yang paling penting dalam mempengaruhi rasanya adalah diet pemakanan kita.

Sebagai contoh,
perbuatan merokok dan pengambilan arak serta dadah
 boleh menyebabkan ejakulasi seseorang itu berasa pahit.

Daging dan khinzir pula dikatakan menyebabkan rasa sperma yang pahit dan tidak enak.

Punca perisa tidak enak yang lain adalah kafein yang mampu menyebabkan cecair ejakulasi anda berasa pahit.

Sekiranya tubuh badan anda sihat, kemungkinan besar air mani anda akan berasa normal.

Jadi, pastikan keadaan kesihatan anda semuanya baik dan dapatkan rawatan optimum.

Tambahan lagi, sesetengah ubat-ubatan juga mungkin akan mempengaruhi rasa ejakulasi anda menjadi rasa pahit atau masin.

Walaupun tidak banyak yang boleh anda lakukan jika anda terpaksa mengambil ubat tersebut, anda boleh cuba untuk memperbaikinya dengan
meminum banyak jus dan juga air putih
.

Apa mudarat jika mene
lan air mani?

#1. Menyebarkan penyakit kelamin

Jika diteliti, kandungan komponen yang terdapat dalam sperma kelihatan seperti boleh ditelan dan dihadam dalam perut sama seperti makanan lain.

Namun begitu, sperma yang berasal daripada
 individu yang telah dijangkiti penyakit kelamin
 seperti HIV, hepatitis B dan C,
herpes, syphilis
 dan
chlamydia
berisiko terjangkiti dengan virus yang sedia ada.

Risiko penyakit tersebut dijangkiti individu yang tertelan air mani ketika melakukan seks oral juga akan meningkat jika terdapat luka pada mulut, lidah, atau gusi.

#2. Membangkitkan rasa loya dan muntah

Air mani yang mempunyai kandungan protein yang tinggi sebenarnya mempunyai bau yang agak busuk dan memualkan.

Oleh itu, cuba anda bayangkan bagaimana pasangan anda mahu menelan sesuatu yang mempunyai bau yang teruk?

Ia cuma akan membangkitkan rasa loya dan kemudian muntah lalu
merosakkan mood seks anda dan pasangan
.

#3. Mendatangkan sakit kepala dan selesema

Selain daripada loya dan muntah, perbuatan telan air mani juga akan menyebabkan individu itu
mengalami sakit kepala
.

Ini berlaku akibat gejala psikosomatis buat mereka yang sebenarnya jijik terhadap sperma.

Bukan itu sahaja, menelan air mani pasangan juga sebenarnya akan mendatangkan jangkitan selesema akibat reaksi alahan mereka terhadap protein yang terkandung dalam sperma.

#4. Mengakibatkan trauma

Bagi pasangan yang sudah tertelan air mani secara tidak sengaja,
ia akan mengakibatkan trauma
 kepada mereka.

Ini berlaku ekoran daripada bau dan rasa air mani yang tidak sama dengan jangkaannya.

Jika perbuatan ini dilakukan berulang-ulang kali, ia akan mengakibatkan trauma.